Εμβολιασμοί 45-49 ετών: Πάνω από 130.000 ραντεβού μέσα σε λίγες ώρες - 01.05.2021, Sputnik Ελλάδα\nΤρέχουν να εμβολιαστούν οι 45άρηδες με τα ραντεβού στην πλατφόρμα emvolio.gov.gr να είναι ιδιαίτερα υψηλά. 01.05.2021, Sputnik Ελλάδα\nΠερίπου 130.000 πολίτες ηλικίας 45-49 ετών έκλεισαν ραντεβού για τον εμβολιασμό τους στην πλατφόρμα emvolio.gov.gr, που άνοιξε το πρωί του Μεγάλου Σαββάτου.Ο εμβολιασμός της συγκεκριμένης ηλικιακής ομάδας αναμένεται να ξεκινήσει την ερχόμενη Δευτέρα 3 Μαΐου, ημερομηνία που παρεμπιπτόντως ανοίγει και η εστίαση.Η πλατφόρμα emvolio.gov.gr ήταν διαθέσιμη από τις πρώτες πρωινές ώρες σήμερα για τους περίπου 124.000 πολίτες που είναι εγγεγραμμένοι στην άυλη συνταγογράφηση, ενώ από τις 08:00 είχαν πρόσβαση και οι υπόλοιποι πολίτες, σύμφωνα με τον ΣΚΑΪ.Οι πολίτες 45-59 ετών θα μπορούν να λάβει δόσεις και από τα τέσσερα εμβόλια, συμπεριλαμβανομένου και της Johnson & Johnson, το οποίο θα είναι διαθέσιμο στη χώρα από τις 5 Μαΐου. Πότε θα εμβολιαστούν οι 20άρηδεςΟ υφυπουργός Ψηφιακής Διακυβέρνησης, Γιώργος Γεωργαντάς μιλώντας στο ίδιο τηλεοπτικό σταθμό επεσήμανε πως από τον τρέχοντα μήνα οι εμβολιασμοί θα φτάσουν τα 2,7 με 2,8 εκατ. τον μήνα, καθώς και διαθέσιμα εμβόλια υπάρχουν και η εμβολιαστική αλυσίδα λειτουργεί άψογα. Επίσης, προανήγγειλε ότι από τον Ιούνιο θα έχουν τη δυνατότητα να εμβολιάζονται και οι ενήλικες κάτω των 30 ετών, ανοίγοντας ουσιαστικά ο δρόμος για τους 20άρηδες. Το μήνυμα Μητσοτάκη για τα εμβόλιαΝωρίτερα ο Κυριάκος Μητσοτάκης με ανάρτηση στον προσωπικό του λογαριασμό στο Twitter προέτρεψε τους πολίτες να κλείσουν ραντεβού για τον εμβολιασμό τους κατά της COVID-19.«Άνοιξε η πλατφόρμα για τους πολίτες ετών 45-49. Κλείστε το ραντεβού σας! Το καλύτερο εμβόλιο είναι το γρηγορότερο! emvolio.gov.gr» επεσήμανε ο Έλληνας πρωθυπουργός.\nπανδημία κορονοϊού στην ελλάδα, πλατφόρμα εμβολιασμού, εμβόλιο κορονοϊού, κορονοϊός, ραντεβού, εμβολιασμός, εμβόλιο, εμβόλια\n15:32 01.05.2021 (Ανανεώθηκε: 15:39 01.05.2021)\nΤρέχουν να εμβολιαστούν οι 45άρηδες με τα ραντεβού στην πλατφόρμα emvolio.gov.gr να είναι ιδιαίτερα υψηλά.\nΠερίπου 130.000 πολίτες ηλικίας 45-49 ετών έκλεισαν ραντεβού για τον εμβολιασμό τους στην πλατφόρμα emvolio.gov.gr, που άνοιξε το πρωί του Μεγάλου Σαββάτου.\nΟ εμβολιασμός της συγκεκριμένης ηλικιακής ομάδας αναμένεται να ξεκινήσει την ερχόμενη Δευτέρα 3 Μαΐου, ημερομηνία που παρεμπιπτόντως ανοίγει και η εστίαση.\nΗ πλατφόρμα emvolio.gov.gr ήταν διαθέσιμη από τις πρώτες πρωινές ώρες σήμερα για τους περίπου 124.000 πολίτες που είναι εγγεγραμμένοι στην άυλη συνταγογράφηση, ενώ από τις 08:00 είχαν πρόσβαση και οι υπόλοιποι πολίτες, σύμφωνα με τον ΣΚΑΪ.\nΟι πολίτες 45-59 ετών θα μπορούν να λάβει δόσεις και από τα τέσσερα εμβόλια, συμπεριλαμβανομένου και της Johnson & Johnson, το οποίο θα είναι διαθέσιμο στη χώρα από τις 5 Μαΐου.\nΟ υφυπουργός Ψηφιακής Διακυβέρνησης, Γιώργος Γεωργαντάς μιλώντας στο ίδιο τηλεοπτικό σταθμό επεσήμανε πως από τον τρέχοντα μήνα οι εμβολιασμοί θα φτάσουν τα 2,7 με 2,8 εκατ. τον μήνα, καθώς και διαθέσιμα εμβόλια υπάρχουν και η εμβολιαστική αλυσίδα λειτουργεί άψογα.\nΕπίσης, προανήγγειλε ότι από τον Ιούνιο θα έχουν τη δυνατότητα να εμβολιάζονται και οι ενήλικες κάτω των 30 ετών, ανοίγοντας ουσιαστικά ο δρόμος για τους 20άρηδες.\n«Τη Μεγάλη Πέμπτη είχαμε 66.000 εμβολιασμούς μέσα σε μια ημέρα και οι ρυθμοί επιταχύνονται. Από 5 Μαΐου θα έχουμε 1.500 εμβολιαστικά κέντρα διαθέσιμα, θα έχουμε και το εμβόλιο της Johnson&Johnson. Είμαστε πολύ αισιόδοξοι και πιστεύω ότι μέχρι τέλος Ιουνίου το τείχος ανοσίας θα έχει χτιστεί, καθώς από τον Ιούνιο θα μπορούν να εμβολιάζονται και όλοι οι υπόλοιποι ενήλικες, δηλαδή όσοι είναι κάτω από 30 ετών» ανέφερε χαρακτηριστικά ο κ. Γεωργαντάς.\nΤο μήνυμα Μητσοτάκη για τα εμβόλια\nΝωρίτερα ο Κυριάκος Μητσοτάκης με ανάρτηση στον προσωπικό του λογαριασμό στο Twitter προέτρεψε τους πολίτες να κλείσουν ραντεβού για τον εμβολιασμό τους κατά της COVID-19.\n«Άνοιξε η πλατφόρμα για τους πολίτες ετών 45-49. Κλείστε το ραντεβού σας! Το καλύτερο εμβόλιο είναι το γρηγορότερο! emvolio.gov.gr» επεσήμανε ο Έλληνας πρωθυπουργός.


Τουρνουά Νέων ΕΠΣΑ\tΣυντάκτης: Οnsports Team\nΔημοσίευση: Σάββατο, 25 Φεβρουαρίου 2012 08.33\nΗ ΕΠΣ Αθηνών εξέδωσε ανακοίνωση, σχετικά με το τουρνουά Νέων που διοργανώνει.\tΑναλυτικά η ανακοίνωση: «Εξήντα δύο σωματεία δήλωσαν συμμετοχή στο Τουρνουά Νέων. Συγκροτήθηκαν πέντε όμιλοι των δέκα σωματείων και ένας με δώδεκα σωματεία.Το Τουρνουά θα αρχίσει το επόμενο Σάββατο 3/3/2012 και θα ολοκληρωθεί μετά από εννέα αγωνιστικές, στις 5/5/2012.Ο όμιλος με τις δώδεκα ομάδες θα χρειαστεί δύο επιπλέον αγωνιστικές. Αυτές θα είναι η Μ. Τρίτη 10/4/2012 και το Σάββατο 12/5/2012.Οι όμιλοι και οι κλειδάριθμοι με τις ημερομηνίες διεξαγωγής όλων των αγωνιστικών, υπάρχει στην ιστοσελίδα της Ένωσης στο τμήμα «ΔΙΟΡΓΑΝΩΣΕΙΣ».Υπενθυμίζουμε ότι όπως προβλέπεται στη σχετική προκήρυξη του Τουρνουά Νέων, οι προπονητές των ομάδων, προκειμένου να έχουν δικαίωμα εισόδου στον αγωνιστικό χώρο, θα πρέπει να παραδίδουν στο διαιτητή το Δελτίο Πιστοποίησης Προπονητή, που εκδίδεται από την ΕΠΣΑ».\tΚατηγορία: Ερασιτεχνικό - ΕΠΣ Αθηνών


Με τον υπουργό Εξωτερικών της Κίνας συναντήθηκε ο Πρ. Παυλόπουλος - ΕΛΕΥΘΕΡΙΑ Online\nΚυριακή, 23 Απριλίου 2017 21:30\nΜε τον υπουργό Εξωτερικών της Κίνας συναντήθηκε ο Πρ. Παυλόπουλος\nΗ Ελλάδα προσβλέπει στην ακόμη στενότερη συνεργασία με την Κίνα, όχι μόνο για το καλό των δυο λαών μας, αλλά στην κυριολεξία για το καλό του κόσμου, τόνισε ο Πρόεδρος της Δημοκρατίας κ. Προκόπης Παυλόπουλος υποδεχόμενος, νωρίτερα σήμερα, στο Προεδρικό Μέγαρο τον Υπουργό Εξωτερικών της Κίνας κ. Γουάνγκ Γι συνοδευόμενο από τον Έλληνα ομόλογό του κ. Νίκο Κοτζιά.


Την ώρα που ο λαός του ελληνικού ίντερνετ απαιτεί: Cancel Big Brother\nΠώς τα έφερε έτσι η ζωή και βρεθήκαμε ξανά να συζητάμε παθιασμένα για το Big Brother καθώς ο κόσμος μισοκαταρρέει γύρω μας; Την πρώτη φορά, ως τραγωδία, συνέβη το 2001, όταν η ελληνική εκδοχή του reality έκανε πρεμιέρα μια μέρα πριν την 11η Σεπτεμβρίου, το κατεξοχήν γεγονός που επρόκειτο να στιγματίσει ποικιλοτρόπως την αρχή του νέου αιώνα. Την δεύτερη φορά, ως φάρσα (σύμφωνα με το γνωστό ρητό περί της επανάληψης των ιστορικών συμβάντων), συνέβη φέτος που το γνωστό επάρατο τηλεοπτικό κανάλι θεώρησε την κρίση του κορονοϊού ως μια καλή ευκαιρία να βαρέσει tilt στην τρασίλα και να επαναλανσάρει τον Μεγάλο Αδερφό στην ελληνική δημόσια σφαίρα. Όπως τότε έτσι και τώρα, το Big Brother έρχεται ως τηλεοπτική παρέμβαση μέσα σε ένα περιβάλλον αστάθειας και αβεβαιότητας, όταν το παλιό δεν έχει πεθάνει, το νέο δεν έχει γεννηθεί, και στο ενδιάμεσο έρχεται ένα συμβάν που λειτουργεί ως επιταχυντής. Μέσα σ’ αυτό το πλαίσιο, το Big Brother, κυνικό και σάπιο όπως πάντα, καμώνεται πως σηκώνει έναν καθρέφτη απέναντι στην κοινωνία, πως αποτελεί το συλλογικό της ασυνείδητο, τη συμπυκνωμένη μικρογραφία της.\nΤο ότι η ανακυκλωμένη ελληνική εκδοχή του Μεγάλου Αδερφού αποτελεί φάρσα δεν στερεί απολύτως τίποτα από τις απύθμενες δυνατότητές του για βαρβαρότητα κι αναξιοπρέπεια. Όσοι παρακολούθησαν τα πρώτα του επεισόδια σημείωσαν αμέσως πως πρόκειται για ένα καζάνι έτοιμο να σκάσει, ξερνώντας τοξική σαπίλα. Προχτές το βράδυ λοιπόν, ως γνωστόν, ο ΣΚΑΙ έγραψε τηλεοπτική ιστορία σημειώνοντας ρεκόρ πάτου ακόμα και για τα δεδομένα της ελληνικής τηλεόρασης, μεταδίδοντας σε live streaming μια τρομακτικά casual παραδοχή ανδρικής ετοιμότητας για βιασμό. Τα μισογύνικα που είπε ο ελληνολεβέντης Αντώνης Αλεξανδρίδης είναι πράγματα κοινότοπα μέσα στη βιαιότητά τους, αλλά σπανίως ομολογούνται δημόσια σε prime time εκπομπές. Η συνέχεια είναι γνωστή: κοινωνική κατακραυγή στα social media, damage control από το κανάλι, ενσωμάτωση της αποπομπής του επίδοξου βιαστή μέσα στην αφήγηση του παιχνιδιού, αποχώρηση χορηγών ώστε να διασώσουν το κοινωνικά υπεύθυνο πρόσωπό τους. Θεωρητικά, αυτός είναι ένας κύκλος που θα μπορούσε να εξασφαλίσει στη Big Brother την απρόσκοπτη συνέχεια του έπειτα από την αποκατάσταση της τάξης. Ευτυχώς, όμως, το λαϊκό αίσθημα που έφερε στην επιφάνεια το αίσχος μοιάζει τουλάχιστον να μην ικανοποιείται από μια συμβολική συμμόρφωση. Μιας και αυτή η σαπίλα παράγεται από την ίδια τη δομή του Big Brother, ζητάει την διακοπή του. Ως σημείο των καιρών που δείχνει τη δύναμη και το όριο της ψηφιακής διαμαρτυρίας, το Cancel Big Brother τρεντάρει όσο τίποτα άλλο στο ελληνικό ίντερνετ.\nΑπό το 1997 που έκανε την πρεμιέρα του στην ολλανδική τηλεόραση, το reality του Μεγάλου Αδερφού δεν έχει σταματήσει καθόλου να δέχεται αμείλικτη κριτική για την χαμηλή του ποιότητα και την ιδεολογική του λειτουργία. Στην Ελλάδα των αρχών του 2000 ήρθε να ταιριάξει γάντι με την δημοσιογραφία της κλειδαρότρυπας, τον επιθετικό ατομικίστικο μικροαστισμό, το γκλαμουράτο lifestyle, την αλαζονεία του ντεμέκ εκσυγχρονισμού, την ψεύτικη ευδαιμονία των δανείων και την ηδονιστική φούσκα του χρηματιστηρίου. Δεν ήταν απλά εκμετάλλευση του ανθρώπινου πόνου και προμοτάρισμα της τηλεοπτικής ηδονοβλεψίας. Ήταν κάτι περισσότερο: μια πλήρης υπαγωγή της ζωής στο εμπορευματικό θέαμα. Κάθε ανθρώπινη δραστηριότητα μπορεί να γίνει επικερδής αν μετατραπεί σε εικονικό αντικείμενο προς κατανάλωση. Το Big Brother όμως έπρεπε να παρουσιάζει συνεχώς αυτήν την δραστηριότητα ως αυθεντική, ως φυσική, ως πραγματική. Για να το κάνει αυτό, όφειλε να προμοτάρει διαρκώς τον εαυτό του ως κοινωνιολογικό πείραμα μόνιμου εγκλεισμού και επιτήρησης. Αυτή η ψευδοαυθεντικότητα του Μεγάλου Αδερφού χρειάζεται φυσικά ανθρώπους πρόθυμους να συμμετέχουν στο “πείραμα”, σύμφωνα πάντα με τις ιδέες της παραγωγής για το τι αποτελεί αντιπροσωπευτικό δείγμα της κοινωνίας. Κι εδώ ακριβώς είναι το ζουμί: ο Μεγάλος Αδερφός ουσιαστικά κατασκευάζει ο ίδιος την εικόνα της κοινωνίας που υποτίθεται ότι “απλά αντικατοπτρίζει”. Δεν σηκώνει έναν καθρέφτη, αλλά δημιουργεί μια προσομοίωση. Κατασκευάζει μια κανονικότητα με αυτά που θεωρεί πιο ιντριγκαδόρικα κι ευπώλητα συστατικά, τα οποία συνήθως είναι είτε τα πιο συντηρητικά είτε τα πιο “εξωτικά” στοιχεία του κοινωνικού συνόλου.\nΑνάμεσα σε αυτά τα στοιχεία, ο Μεγάλος Αδερφός παρουσιάζεται σαν ουδέτερος παρατηρητής. Όταν χρειαστεί, καλείται να αποκαταστήσει την τάξη. Ήδη από το πώς αντιμετωπίζει την μικρογραφία μιας κοινωνίας παρατηρεί κανείς εύκολα πως το Big Brother είναι ένα υγρό φιλελεύθερο όνειρο που βλέπει μόνο στερεοτυπικές και διαχωρισμένες κοινωνικές ταυτότητες, με το κράτος ως απόλυτο ηθικό και νομικό εγγυητή της κανονικότητας. Αυτός ο απόλυτος διαιτητής, λοιπόν, δεν διαχειρίζεται απλά την ζωή των παιχτών. Είναι ο ίδιος που την παράγει. Αυτό δε σημαίνει φυσικά ότι στην ελληνική κοινωνία δεν υπάρχουν μισογύνηδες, ομοφοβικοί και ρατσιστές – κάθε άλλο. Αλλά ο Big Brother επέλεξε να τους παράγει ως κανονικοποιημένους, ως αρμονικά στοιχεία ενός συνόλου που ζει υπό το βλέμμα Του. Σίγουρα η παραγωγή προσέβλεπε σε τσακωμούς, εντάσεις, μανούρες και μπινελίκια, αλλά μάλλον δεν περίμενε ότι το πράγμα θα ξέφευγε τόσο γρήγορα σε βαθμό που να απειλεί και το ίδιο το τηλεοπτικό προϊόν του Big Brother ως επένδυση. O ΣΚΑΙ ήθελε τον “αγνό ρεαλισμό” που πουλάει στο κοινό του αλλά μόνο στο βαθμό που μπορεί να ενσωματώσει τις συγκρούσεις εντός του μέσα στους κανόνες του παιχνιδιού: παίχτης κάνει μαλακία, παίχτης παίρνει πούλο, παιχνίδι συνεχίζεται. Αλλά στον πραγματικό κόσμο οι κοινωνικές συγκρούσεις δεν λειτουργούν με αυτόν τον τρόπο. Καμιά φορά, εμφανίζεται ακόμα και στο τηλεοπτικό πεδίο ένα προϊόν που εκπροσωπεί αυτές τις αντιθέσεις, που θέλει να τις εντείνει αντί να τις εξομαλύνει. Στο πεδίο των reality shows, αυτό το προϊόν ήταν το Dead Set.\nΑν αργήσαμε να πάμε στο ζουμί, είναι γιατί θέλαμε να φτάσουμε στο Dead Set ως κατάληξη μιας κριτικής στο Big Brother, όχι ως αφετηρία της – και θα γίνει πιο σαφές λίγο αργότερα το γιατί. Το 2008, λοιπόν, μια δεκαετία και κάτι μετά την πρεμιέρα του Μεγάλου Αδερφού, εμφανίστηκε μια τηλεοπτική σειρά που προσπάθησε να ενσωματώσει την κοινωνική κριτική απέναντι στο reality μέσα σε μια horror αφήγηση περί ζομπικής αποκαλύψεως. Ο καθ’ ύλην αρμόδιος για να το κάνει αυτό, βέβαια, ήταν ο Charlie Brooker, ο κατεξοχήν σατιρικός γραφιάς της βρετανικής τηλεόρασης της νέας χιλιετίας. Πριν δημιουργήσει το Black Mirror το 2011, ο Brooker είχε ήδη μεγάλη τηλεοπτική εμπειρία, σχολιάζοντας διαρκώς με το έργο του τον τρόπο που παράγεται το τηλεοπτικό προϊόν αλλά και την ίδια την τηλεοπτική κουλτούρα που προκύπτει από αυτό. Έχοντας θητεύσει αρχικά στα σατιρικά The 11 O’Clock Show και Brass Eye, ο Brooker συνέχισε διερευνώντας τόσο το σύγχρονο τηλεοπτικό περιβάλλον με το Screenwipe όσο και την άνοδο των νέων media με το Nathan Barley. Όλη αυτήν την εμπειρία, λοιπόν, την έθεσε σε λειτουργία δημιουργώντας το Dead Set, μια σειρά που φιλοδοξούσε να αποτελέσει τόσο ένα fun τηλεοπτικό προϊόν τρόμου (μιας και τα 28 Days Later και Shaun of the Dead είχαν ήδη ανοίξει το δρόμο της ζόμπι αναβίωσης) όσο και μια ουσιαστική κριτική του κατεξοχήν βασιλιά της millennium τηλεόρασης: το Big Brother.\nΑς πάμε για αρχή στα βασικά. Το Dead Set (δυστυχώς αρκετά ξεχασμένο πλέον) είναι μια μίνι σειρά 5 επεισοδίων που διαδραματίζεται μέσα στο σπίτι του βρετανικού Big Brother, καθώς οι παίχτες και το συνεργείο προσπαθούν να επιβιώσουν εν μέσω μια αποκάλυψης στην οποία οι άνθρωποι έχουν μετατραπεί σε ζόμπι. Όντας κλεισμένοι μέσα στο σπίτι της οικειοθελούς καραντίνας τους, οι παίκτες είναι οι τελευταίοι που μαθαίνουν την δραματική αυτή εξέλιξη κι έτσι αποτελούν επίσης μερικούς από τους τελευταίους επιζήσαντες. Καθώς οι νεκροζώντανοι επιτίθενται και πολιορκούν το σπίτι του Μεγάλου Αδελφού, αρχίζουν σιγά σιγά να εκρήγνυνται οι ίδιες οι αντιφάσεις του παιχνιδιού. Όπως έχει σημειωθεί συχνά, κατά μία έννοια το Dead Set μοιάζει με αναλογικό prequel του ψηφιακού σατιρικού τρόμου που αποτελεί το Black Mirror. Και πράγματι, η στροφή του βλέμματος του Brooker από την συγκεντροποιημένη τηλεοπτική κουλτούρα που παρήγαγε μεγα-προϊόντα σαν το Big Brother προς την διάχυση των ψηφιακών τεχνολογιών και μέσων σε όλο το φάσμα της κοινωνικής ζωής μοιάζει με μια απολύτως φυσική συνέχεια. Παρόλα αυτά, όπως βλέπουμε και σήμερα μπροστά μας, αυτά τα δύο δεν αποτελούν διαφορετικά χρονικά στάδια με το δεύτερο να αντικαθιστά το πρώτο. Αντίθετα, συνυπάρχουν και μάλιστα βρίσκουν τρόπους να αλληλοενισχύονται, στοχεύοντας στο να ενσωματώσουν όλο και μεγαλύτερο μέρος της καθημερινότητάς μας στην ροή του θεάματος. Δεν αρκεί μόνο να βλέπουμε ένα reality στην οθόνη. Πρέπει επίσης να το συζητάμε όλη μέρα στα social media.\nΜέσα από τις απολαυστικές συμβάσεις του horror ως genre, ο Brooker κατάφερε πράγματι να γίνει ιδιαίτερα αιχμηρός στην κριτική του. Όταν το αίμα σκάει πάνω στην κάμερα του πλατό, δε μπορείς να κάνεις αλλιώς από το να συνειδητοποιήσεις ότι απολαμβάνεις μια κρεατομηχανή που από τη μία βάζει έμψυχο ανθρώπινο υλικό κι από την άλλη βγάζει ψιλοκομμένη ευπώλητη απανθρωπιά. Αν κάνει κάτι το Dead Set, καθόλου διακριτικά αλλά εντελώς αποτελεσματικά, είναι να φέρνει στην επιφάνεια το ψέμα, την εξαπάτηση, την βία και τον τρόμο που περιέχεται στην παραγωγή αλλά και την κατανάλωση αυτού του τηλεοπτικού πειράματος που λέγεται Big Brother. Υπάρχουν πολλές φάσεις μέσα στη μίνι σειρά που οι δημιουργοί και παραγωγοί του reality καταγγέλονται ανοιχτά ή λαμβάνουν την καρμική τιμωρία που τους ταιριάζει, αλλά καμία άλλη σκηνή δεν αποτυπώνει καλύτερα την διαλεκτική τρόμου ανάμεσα στους “παίχτες” και το “κοινό” από τη στιγμή που οι διαγωνιζόμενοι ακούν τις κραυγές αγωνίας για επιβίωση που προέρχονται από τον έξω κόσμο και τις ερμηνεύουν ως υστερική έκφραση θαυμασμού προς τους εαυτούς τους και το ίδιο το παιχνίδι.\nΜισό λεπτό όμως, πριν ολοκληρώσουμε με πανηγυρισμούς την εξύμνηση του Dead Set και του Charlie Brooker, ας βάλουμε έναν έξτρα παράγοντα στο παιχνίδι που φωτίζει με διαφορετικό τρόπο ό,τι έχουμε πει ως τώρα. Ως γνωστόν, εξάλλου, η πανουργία της ιστορίας δεν χαρίζεται σε κανέναν. Το 2013, το ίδιο το Big Brother εμπνεύστηκε από το Dead Set κι έτσι ο 14ος κύκλος του reality περιείχε το φανταστικό σενάριο μιας υποθετικής πανδημίας που αναγκάζει τους παίκτες να μείνουν σπίτι, πράγμα που έπειτα συνέβη πραγματικά στην σεζόν του 2020, όταν οι διαγωνιζόμενοι δεν γνώριζαν τίποτα για τον κορονοϊό και παρέμεναν κλεισμένοι στο παιχνίδι. Αν υπάρχει κάτι αληθινά τρομακτικό εδώ, δεν είναι απλώς ότι η πραγματικότητα βρίσκει τρόπους να αντιγράψει τις πιο αλλόκοτες πλευρές της μυθοπλασίας. Ακόμα πιο τρομακτικό είναι το γεγονός ότι το Dead Set το δημιούργησε η ίδια εταιρία παραγωγής που έφτιαξε και το Big Brother, δηλαδή η Endemol, μέσω της θυγατρικής της, Zeppotron (οκ, υπάρχει και κάτι ακόμα πιο τρομακτικό: αυτά τα ονόματα). Με άλλα λόγια, αυτήν την τρομερή κριτική του Big Brother που ονομάζεται Dead Set και την οποία υμνούμε τόση ώρα την πλήρωσε το ίδιο το Big Brother. Αν σας φαίνεται παράξενο το γεγονός ότι μια καπιταλιστική επιχείρηση μπορεί να χρηματοδοτεί την κριτική του ίδιου του προϊόντος της, σκεφτείτε ότι ο ΣΚΑΙ καπάκια μετά τον Big Brother προβάλει το Pose, την σειρά του Ryan Murphy για την drag ball κουλτούρα των late 80s στη Νέα Υόρκη που αποτελεί ένα από τα ορόσημα της σύγχρονης queer τηλεόρασης.\nΘα έπρεπε να μας εκπλήσσει; Μπα, δεν θα το λέγαμε. Αποτελεί μήπως παραφωνία ή παραδοξότητα; Μάλλον όχι. Ας μην ξεχνάμε ότι μιλάμε για το παιχνίδι που αυτο-ονομάστηκε ειρωνικά Big Brother αναφερόμενο στον George Orwell, σιγά μην κώλωνε να αγκαλιάσει προκαταβολικά την κριτική του ή το αντίθετό του, εξουδετερώνοντάς τα έτσι αμφότερα. Αυτός ο μεταμοντέρνος κυνισμός που εμφανίζεται ως “αγνός ρεαλισμός” βρισκόταν πάντα στον πυρήνα όχι μόνο του Big Brother αλλά και της ίδιας της λογικής του reality show ως τηλεοπτικού είδους. Γνωρίζουν ότι γνωρίζουμε ότι γνωρίζει ότι όλα αυτά είναι ψεύτικα, κι αυτό το ειρωνικό παιχνίδι γνώσης είναι που του δίνει τη δύναμη ώστε να εμφανιστεί ως πραγματικό και φυσιολογικό. Στο περιβάλλον του 2020, αυτός ο μεταμοντέρνος κυνισμός παίρνει τη μορφή της μετατροπής της επιτήρησης και της πειθάρχησης, κομβικά προβλήματα της συγκυρίας, σε θέαμα προς κατανάλωση. Κάνει την ίδια την καραντίνα τηλεοπτικό show. Διώχνοντας τον “παραβατικό” παίχτη από το παιχνίδι μέσα από ένα ηθικό κήρυγμα που συνοδεύει την τηλεοπτική του δίκη, ο Big Brother προσπαθεί κι εδώ να μετατρέψει την αμφισβήτησή του σε εικόνα, να απορροφήσει τον ριζοσπαστισμό που καταγγέλλει την κουλτούρα του βιασμού και να τον κάνει να λειτουργήσει υπέρ της λογικής της εκπομπής. Εξάλλου, υπάρχει ουκ ολίγος κόσμος που μοιάζει πλήρως συμφιλιωμένος με την λογική των reality shows εφόσον αυτή υπακούει σε κάποιους στοιχειώδεις κανόνες πολιτικής ορθότητας, μιας και αμέτρητες από αυτές τις εκπομπές έχουν καταλάβει ότι είναι εξαιρετικά επικερδές να πουλάνε ως εμπόρευμα τις καταπιεσμένες ταυτότητες και τα τραύματα των παικτών τους.\nΥπάρχει, λοιπόν, δομικό πρόβλημα με το Big Brother και τις σάπιες ή κυριλέ απομιμήσεις του. Δεν είναι απλά θέμα σκουπιδοφιλίας. Όλοι καταναλώνουμε μαλακίες, δεν έχει να λέει. Ίσα ίσα, αυτός ο ελιτισμός που εντοπίζει το πρόβλημα απλώς στις μάζες που βλέπουν τέτοιες εκπομπές μάλλον περισσότερο συσκοτίζει το ζήτημα κι απλά ενισχύει τον ναρκισσισμό των ήδη πεφωτισμένων. Το παράδειγμα του λεβεντοκρητίκαρου μας δείχνει ότι ο μισογυνισμός αποτελεί πραγματικό πεδίο σύγκρουσης και δεν πρέπει να αφήσουμε αυτήν την συγκρουσιακότητα να εξουδετερωθεί με την ενσωμάτωσή της στους κανόνες του θεαματικού παιχνιδιού. Ακόμα, το παράδειγμα του Dead Set μας δείχνει ότι η τηλεοπτική λογική έχει τη δυνατότητα να απορροφά ακόμα και την πιο ευθεία κριτική της, φτάνοντάς μέχρι και στο σημείο να την παράξει η ίδια, ως απαίσια ένδειξη της τεράστιας εξουσίας που ασκεί ο καπιταλισμός ακόμα και στους τρόπους που έχουν οι άνθρωποι να φαντάζονται την καταστροφή του. Το Big Brother δεν σώζεται, και δεν είναι καν το πιο τρομακτικό πράγμα στον κλάδο του πλέον. Ακόμα τρομακτικότερες είναι οι μεταλλάξεις του πνεύματος του reality όπου οι άνθρωποι φαντασιώνονται ότι έχουν οι ίδιοι τον έλεγχο της αφήγησης. Αν δεν μας πιστεύετε, απλά περιηγηθείτε για ένα λεπτό στο σπίτι των influencers του Tik Tok:\nTags: big brother charlie brooker dead set


Έρευνα στο μεγαλύτερο ρήγμα της Νέας Ζηλανδίας για να προβλέψουν τον επόμενο μεγάλο σεισμό - Ειδήσεις\nNewsit / Κόσμος / Έρευνα στο μεγαλύτερο ρήγμα της Νέας Ζηλανδίας για να προβλέψουν τον επόμενο μεγάλο σεισμό\nΈρευνα στο μεγαλύτερο ρήγμα της Νέας Ζηλανδίας για να προβλέψουν τον επόμενο μεγάλο σεισμό\nΔημοσιεύθηκε: 06.10.2018 | 08:10\nΈνας από τους τύπους οργάνων που χρησιμοποιούνται είναι οι αισθητήρες πίεσης του πυθμένα που θα καταγράψουν την ανοδική και καθοδική κίνηση του βυθού της θάλασσας. Μπορούν να ανιχνεύσουν «σεισμούς αργής κίνησης» στην ανοικτή θάλασσα και μπορούν επίσης να παράσχουν αποδείξεις για το πώς μπορεί να συμπεριφερθεί η πλάκα σε μεγάλο σεισμό. Η ερευνητική ομάδα, θα αναπτύξει επίσης δύο συστοιχίες με αναμεταδότες ακριβείας του βυθού για την παρακολούθηση της οριζόντιας κίνησης του πυθμένα, καθώς και πολλά σεισμόμετρα στον πυθμένα του ωκεανού. Οι επιστήμονες ελπίζουν οτι τα όργανα αυτά θα καταγράψουν πολλές εκατοντάδες μικρούς σεισμούς που δεν μπορούν να εντοπιστούν με ακρίβεια με χερσαία όργανα.\nΤΣΟΥΝΑΜΙ ΣΤΗ ΝΕΑ ΖΗΛΑΝΔΙΑ


Τουρκία: Κλίμα πόλωσης λίγες ώρες πριν τις εκλογές | Euronews\nΤουρκία: Κλίμα πόλωσης λίγες ώρες πριν τις εκλογές\nΑπό Γιώργος Αϊβαλιώτης • ανανεώθηκε πριν: 30/10/2015\nΤο Ικόνιο επέλεξε για την τελευταία ημέρα του προεκλογικού του αγώνα ο Πρωθυπουργός της Τουρκίας, Αχμέντ Νταβούτογλου.\nΘέλοντας να επαναφέρει το Κόμμα Δικαιοσύνης και Ανάπτυξης σε θέση απόλυτης κυριαρχίας ανέβασε κατά πολύ τους τόνους.\nΕξαπέλυσε ευθείες επιθέσεις εναντίον όλων των κομμάτων της αντιπολίτευσης.\n«Την ημέρα των εκλογών θα σπάσουμε κάθε ρεκόρ Ικόνιο. Θα τους δώσουμε ένα μάθημα. Θα μάθουμε στον Μπαχτσελί πώς να λέει “Ναι”. Θα κάνουμε τον Κιλιτσντάρογλου να ξεχάσει το “αντιπολιτευτικό μπλοκ”. Θα δώσουμε στο κουρδικό HDP ένα μάθημα για την τρομοκρατία. Δεν θα τα κάνουμε όλα αυτά;»,ανέφερε ο Πρωθυπουργός της Τουρκίας.\nΑπό την πλευρά του ο Κεμάλ Κιλιτσντάρογλου, πρόεδρος του Ρεπουμπλικανικού Λαϊκού Κόμματος, περιόδευσε στην Σμύρνη, απ’ όπου απηύθυνε κάλεσμα για μαζική προσέλευση στα εκλογικά τμήματα.\n«Την 1η Νοεμβρίου θα πάμε στις κάλπες. Πρέπει να πάμε όλοι. Πρέπει να αλλάξουμε την τύχη της Τουρκίας. Η Τουρκία δεν πρέπει να αφεθεί σε πολιτικούς που νοιάζονται μόνο για τα δικά τους συμφέροντα και των οικογενειών τους», είπε μεταξύ άλλων ο Κεμάλ Κιλιτσντάρογλου.\nΣτις κουρδικές περιοχές πέρασε τις τελευταίες ώρες του προεκλογικού αγώνα ο Σελαχατίν Ντεμιρτάς, που στην προηγούμενη αναμέτρηση κατάφερε να περάσει το όριο του 10%.\nΕπιτέθηκε για πολλοστή φορά στον Ρετζέπ Ταγίπ Ερντογάν και στο AKP.\n«Βρισκόμαστε τώρα σε σταυροδρόμι. Είτε η Τουρκία θα προχωρήσει στην αρχή του ενός ανδρός, ένα καταπιεστικό και δικτατορικό καθεστώς, είτε θα κατευθυνθεί σε έναν δρόμο δημοκρατικό με δυσκολίες μεν, αλλά με δημοκρατικές λύσεις στα προβλήματά μας», υποστηρίζειο ο Σελαχατίν Ντεμιρτάς, συμπρόεδρος του Κόμματος Δημοκρατίας των Λαών.\nΕρντογάν: Ο Μητσοτάκης κάνει τον τουρίστα στα νησιά - Δεν απαρνούμαστε τα δικαιώματά μας στο Αιγαίο\nΚωνσταντινούπολη: Διαδήλωση κατά της φτώχειας\nΚαβγάς με γροθιές στην τουρκική βουλή μεταξύ του Υπουργού Εσωτερικών και του Οζγκιούρ Οζέλ\nΤουρκικές εκλογές 2015


Άντζελα Δημητρίου: «Δεν χαιρόμουν τους έρωτές μου. Έβγαιναν προς τα έξω» - Peoplegreece.com\nΑπό Πένυ Θωμοπούλου Instagram | 26 Αυγούστου 2018\nΗ επιτυχία είναι μόνο επιβράβευση, δικαίωση και χαρά ή έχει κόστος; Η Άντζελα Δημητρίου κάνει το δικό της απολογισμό: «Η επιτυχία έχει κόστος, και είναι μεγάλο. Η επιτυχία φέρνει ζήλια, φθόνο και χολή. Όσοι τα βρήκαν έτοιμα δεν μπορούν να εκτιμήσουν και να σεβαστούν. Γι’ αυτό και βουλιάζουν γρήγορα. Νομίζουν ότι σουξέ είναι ένα τραγουδάκι που κρατάει ένα δύο χρόνια. Λάθος. Σουξέ είναι ένα τραγούδι του ’85 που ακούγεται σημερινό». Η επιτυχία σε αφήνει να κάνεις σχέδια ή είναι ένα συνεχές κυνηγητό; «Έχει τρομακτικές απαιτήσεις. Πάει τη ζωή σου όπου εκείνη θέλει. Δεν πρόλαβα να πάω γυμνάσιο. Δεν πρόλαβα να σπουδάσω. Αλλά δεν μετανιώνω. Έβγαλα το σχολείο της ζωής. Περπάτησα ξυπόλυτη για να μπορέσω να επιβιώσω. Η επιτυχία ήρθε σκαλί σκαλί, χρόνο με το χρόνο. Δεν κυνήγησα τίποτα. Όταν ξεκινούσα, δεν υπήρχαν ούτε φωτισμοί ούτε σκηνικά ούτε μπαλέτα. Το πάλκο είχε μόνο λαμπιόνια. Βγαίναμε σε μια καρέκλα με τετράγωνα μικρόφωνα με καλώδια. Ο κόσμος ήταν πιο απλός. Τώρα ζούμε την εποχή της επίδειξης. Βλέπεις τον άλλο να πετάει στοίβες από λουλούδια για να τον δούνε και την επομένη δεν έχει λεφτά ούτε για τσιγάρα».\nΗ επιτυχία περιόρισε την προσωπική της ζωή; «Αρκετά. Δεν χαιρόμουν τους έρωτές μου. Έβγαιναν προς τα έξω. Ήθελα να το αποφύγω αλλά δεν γινόταν. Με ακολουθούσαν παντού. Δεν μπορούσα να πηγαίνω στα βουνά για να μη με βλέπει κανείς. Αλλά από ένα σημείο και μετά οι ίδιες οι σχέσεις μου σπίλωναν τον έρωτά μας. Ξέρετε ποιο ήταν το λάθος των ανθρώπων δίπλα μου; Δεν μπορούσαν να καταλάβουν πως ήμουν άλλη γυναίκα το πρωί μόλις ξυπνούσα, άλλη το μεσημέρι που μαγείρευα με τα μαλλιά μαζεμένα και άλλη το βράδυ στην πίστα. Εκεί ο καλλιτέχνης μεταλλάσσεται. Οι περισσότεροι δεν μπορούσαν να το δεχτούν. Δεν τους αρέσει αυτή η αλλαγή. Ίσως και να τους φοβίζει η έντονη προσωπικότητά μου. Έβλεπαν μια δυναμική γυναίκα και αποσυντονίζονταν».\nΑντέχει μια λαίδη μακριά από το λόρδο της καρδιάς της; «Αυτή τη στιγμή δεν θέλω κανέναν. Το αποκλείω. Δεν έχει να μου προσφέρει κάτι. Όταν μια γυναίκα έχει δώσει τόσο πολλά σε τόσους ανθρώπους και δεν έχει ανταπόκριση, δεν αντέχει άλλο. Κουράστηκα. Το έχω δει το έργο πολλές φορές. Βέβαια το φινάλε δεν το ξέρω ακόμα. Προς το παρόν, είμαι στο στάδιο της ερωτικής αποτοξίνωσης».\nΜε τον Γιώργο Τρούπη έκανε το αδιανόητο. Παντρεύτηκαν δύο φορές με διαφορά είκοσι χρόνων, το 1985 και το 2005. Την ίδια ημερομηνία, στην ίδια εκκλησία, με τον ίδιο παπά. Την πρώτη φορά ο γάμος τους κράτησε τέσσερις μήνες. Τη δεύτερη ένα χρόνο. Άλλο γάμο δεν έκανε.\nΗ ζωή της, σαν τη βελόνα του πικάπ, διαγράφει κύκλους. Από τα λίγα στα πολλά. Από τα πολλά στα λιγότερα. Από τον έρωτα στη μοναξιά. Από τη μέρα στη νύχτα. «Είναι αλήθεια, ζω σε δύο κόσμους αλλά ισορροπώ. Δεν έχω πάει ποτέ σε ψυχολόγο, ακόμα και όταν πέρασα μια βαρβάτη κατάθλιψη πριν δύο χρόνια. Κοιμόμουν δώδεκα ώρες. Σηκωνόμουν, έτρωγα μια πιρουνιά και γυρνούσα ξανά στο κρεβάτι. Έκλαιγα. Δεν ήθελα τίποτα. Δεν απαντούσα στα τηλέφωνα. Αυτή η κατάσταση κράτησε δύο μήνες. Το ξεπέρασα μόνη μου. Χωρίς χάπια. Μόνη μου. Δεν είναι ότι είμαι απαιτητική από τον εαυτό μου. Παραπονιάρα είμαι και περήφανη. Αυθόρμητη και παρορμητική. Αυτό μερικές φορές το παρεξηγούνε».\nΑΝΤΖΕΛΑ ΔΗΜΗΤΡΙΟΥ ΓΑΜΟΣ ΕΠΙΤΥΧΙΑ ΚΑΤΑΘΛΙΨΗ ΠΡΟΣΩΠΙΚΗ ΖΩΗ


Pokerstars | Εμφάνιση πιθανοτήτων νίκης σε περίπτωση all-in\nΜπορείς να δεις τις πιθανότητες που έχεις να κερδίσεις ένα χέρι όταν είσαι all-in και δεν απαιτείται καμία ενέργεια από τους άλλους παίκτες. Οι πιθανότητες νίκης εμφανίζονται δίπλα στα φύλλα κάθε παίκτη.\nΓια να ενεργοποιήσεις αυτή τη λειτουργία:\nΡυθμίσεις → Εμφάνιση Τραπεζιού → Προβολή Τραπεζιού'.\nΕπίλεξε Εμφάνιση πιθανοτήτων νίκης σε περίπτωση all-in.\nΕπίλεξε το OK.\nΑυτή η λειτουργία είναι ενεργή στα παιχνίδια μετρητών και στα τουρνουά Hold'em και Omaha.\nΜόλις όλοι οι παίκτες που συμμετέχουν στο χέρι είναι all-in, αν απομένουν ακόμα φύλλα για να μοιραστούν, το ποσοστό πιθανοτήτων που έχει κάθε παίκτης για να κερδίσει εμφανίζεται σε όλους τους παίκτες, συμπεριλαμβανομένων των παρατηρητών στο τραπέζι (εκτός από τη λειτουργία παρατήρησης Zoom). Το ποσοστό ενημερώνεται κάθε φορά που ανοίγει ένα νέο φύλλο στο board.\nΈνα επεξηγηματικό μήνυμα θα εμφανιστεί στην κάτω δεξιά γωνία του πίνακα την πρώτη φορά που θα χρησιμοποιηθεί αυτή η λειτουργία. Αν το μήνυμα κλείσει δεν θα εμφανιστεί ξανά, διαφορετικά, θα εμφανιστεί ξανά την επόμενη φορά που θα δεις ένα ποσοστό all-in.\nΕμφάνιση μεγέθους stack σε big blinds\nΕξατομίκευση εμφάνισης τραπεζιού\nAll-in raise για λιγότερα χρήματα από το τρέχον raise στο No Limit Hold'em


Πάτρα:Παρουσίαση του μυθιστορήματος του Σταύρου Ζαφειράκη «Λάττε ντεκαφεϊνέ» - Pelop.gr\nΠάτρα:Παρουσίαση του μυθιστορήματος του Σταύρου Ζαφειράκη «Λάττε ντεκαφεϊνέ»\nΛίγα λόγια για το μυθιστόρημα του Σταύρου Ζαφειράκη, «Λάττε Ντεκαφεϊνέ» από τις εκδόσεις LIBRON εκδοτική. Tην επιμέλεια του βιβλίου υπογράφει η Αννα Βακάλη, μέλος ΕΔΙΠ του Μεταπτυχιακού Προγράμματος Δημιουργικής Γραφής του Πανεπιστημίου Δυτικής Μακεδονίας.\nΟ Σταύρος Ζαφειράκης γεννήθηκε στη Θεσσαλονίκη. Τα τελευταία χρόνια ζει και εργάζεται στην Αθήνα, ενώ παράλληλα σπουδάζει υποκριτική και είναι τελειόφοιτος του Μεταπτυχιακού Τμήματος Δημιουργικής Γραφής του Πανεπιστημίου Μακεδονίας. Εχει σπουδάσει οικονομικά στο Πανεπιστήμιο Μακεδονίας και το Πανεπιστήμιο του Σαν Φρανσίσκο των Ηνωμένων Πολιτειών. Το «Λάττε Ντεκαφεϊνέ» είναι το πρώτο του μυθιστόρημα.\nΤην εκδήλωση θα συντονίσει η Αννα Βακάλη μέλος ΕΔΙΠ Δημιουργικής Γραφής.\nΑναστασία Δημητροπούλου, φιλόλογος-μεταφράστρια\nΕλένη Γκόρα, φιλόλογος-Μ.Α. στη Δημιουργική Γραφή\nΑποσπάσματα θα διαβάσει ο Ανδρέας Θανασούλας, θεατρολόγος, ηθοποιός-Μ.Α. στη Δημιουργική Γραφή\nΟ συγγραφέας θα συνομιλήσει με το κοινό και θα υπογράψει αντίτυπα του μυθιστορήματος.\nΤόπος διεξαγωγής: Γραμμές Τέχνης -Πολυχώρος Πολιτισμού\n[χθες 12:30] Πάτρα:Η Έρση Σωτηροπούλου...


Follow your heart - Dimitrios Z. Psirropoulos - Kardiologos Thessaloniki - Καρδιολόγος Θεσσαλονίκη: Bιταμίνη Α: ένας πορτοκαλί...δυναμίτης για την υγεία μας...!\nBιταμίνη Α: ένας πορτοκαλί...δυναμίτης για την υγεία μας...!\nΤα οφέλη της βιταμίνης Α στην υγεία μας, οι συνέπειες της έλλειψής της και οι διατροφικές πηγές που την περιέχουν.\nΤα οφέλη των βιταμινών στην υγεία μας είναι γνωστά. Τι προσφέρει όμως η καθεμιά από αυτές και σε ποια τρόφιμα συναντάται; Ας δούμε τα οφέλη και τα χαρακτηριστικά της βιταμίνης Α που ονομάζεται και ρετινόλη λόγω της συμμετοχής της στις λειτουργίες του αμφιβληστροειδή χιτώνα του ματιού. Είναι μια λιποδιαλυτή βιταμίνη που συμβάλλει στην υγεία των βλεννογόνων του ματιού και όχι μόνο…\nΗ βιταμίνη Α είναι υπεύθυνη για τη διατήρηση της υγείας των βλεννογόνων και των επιθηλιακών ιστών (ιστοί που περιβάλλουν τις εσωτερικές και εξωτερικές επιφάνειες του σώματος όπως το δέρμα, τους βλεννογόνους, τα τοιχώματα των αιμοφόρων αγγείων και τον κερατοειδή χιτώνα) του σώματος. Βοηθά επίσης στην ανάπτυξη των δοντιών και των οστών και συμμετέχει στο σχηματισμό της ροδοψίνης (οπτικής πορφύρας), μιας χρωστικής των οφθαλμών που εμπλέκεται στη νυχτερινή όραση.\nΗ βιταμίνη Α βοηθά στην καλή λειτουργία του ανοσοποιητικού συστήματος, επιτείνοντας τη λειτουργία των λευκών αιμοσφαιρίων, αυξάνοντας την ανταπόκριση των αντισωμάτων στα αντιγόνα και παίζοντας αντιικό ρόλο. Έχει αντιοξειδωτικές ιδιότητες που εμποδίζουν την ανάπτυξη των καρκινικών κυττάρων ή άλλες ασθένειες στο σώμα.\nΗ βιταμίνη Α είναι απαραίτητη για τη φυσιολογική ανάπτυξη των κυττάρων και επίσης βοηθά στη διατήρηση ενός υγιούς δέρματος. Λειτουργεί προστατευτικά για τους ιστούς του εντέρου, του στομάχου, του στόματος, το αναπνευστικό και την ουρογεννητική οδό.\nΠιστεύεται επίσης ότι η αντιοξειδωτική ιδιότητα της βιταμίνης Α έχει αντιγηραντική επίδραση και ότι το ρετινοϊκό οξύ, παράγωγο της βιταμίνης Α και τα ισομερή του, έχουν ορμονική δράση που επηρεάζει διάφορες φυσιολογικές διεργασίες.\nΗ βιταμίνη Α είναι απαραίτητο στοιχείο της διατροφής μας και η ανεπάρκειά της μπορεί να οδηγήσει σε σοβαρά προβλήματα. Δεδομένου ότι πρόκειται για λιποδιαλυτή βιταμίνη, η έλλειψή της μπορεί να προκληθεί, όχι μόνο από ανεπαρκή πρόσληψη των τροφών που την περιέχουν, αλλά και από μια διατροφή που είναι εξαιρετικά χαμηλή σε λιπαρά. Ορισμένες ιατρικές παθήσεις όπως η νόσος του Crohn, η ανεπάρκεια παγκρεατικών ενζύμων, η νόσος της χοληδόχου κύστης και η ηπατική νόσος, που προκαλούν μείωση της ικανότητας πρόσληψης διαιτητικού λίπους, μπορούν επίσης να οδηγήσουν σε έλλειψη αυτής της βιταμίνης. Επίσης, η έλλειψή της προκαλεί ξηροδερμία και σκληράδα στο δέρμα και προβλήματα στην όραση.\nΠηγές της βιταμίνης Α\nΗ σημασία της βιταμίνης Α στον οργανισμό μας και τα συμπτώματα από την έλλειψή της, αποτελούν σημαντικούς λόγους για να προσέχουμε ώστε να προσλαμβάνουμε τις απαραίτητες ποσότητες. Ας δούμε λοιπόν που περιέχεται:\nΗ βιταμίνη Α που προέρχεται από ζωικές πηγές, μπορεί να χαρακτηρισθεί ως ρετινόλη και μερικές φορές αναφέρεται ως «προσχηματισμένη βιταμίνη Α» που μπορεί να χρησιμοποιηθεί απευθείας από το σώμα. Καλές πηγές τροφίμων ρετινόλης είναι το συκώτι, το γάλα, ο κρόκος του αυγού και το τυρί.\nΜερικά φρούτα και λαχανικά περιέχουν ενώσεις, που ονομάζονται καροτενοειδή (χρωστικές ουσίες, υπεύθυνες για το κόκκινο, πορτοκαλί και κίτρινο χρώμα των φρούτων και λαχανικών), που μπορούν να μετατραπούν σε βιταμίνη Α από το σώμα. Αυτά τα καροτενοειδή (β-καροτένιο, α-καροτένιο και γ-καροτένιο) μερικές φορές αναφέρονται ως «προβιταμίνη Α». Καλές πηγές τροφίμων προβιταμίνης Α είναι τα καρότα, τα βερίκοκα, το σπανάκι, η παπάγια, οι γλυκοπατάτες, το πεπόνι, η κολοκύθα και το ροζ γκρέιπφρουτ.\nΑυτά είναι τα οφέλη αλλά και αυτές είναι οι συνέπειες από την έλλειψη βιταμίνης Α. Η τελική επιλογή είναι δική μας...\nΕτικέτες Βιταμίνη Α


ΤΟ ΒΗΜΑ του Πολίτη: Γιατί οι κεφαλαιοκράτες διαγκωνίζονται να πάρουν χρεοκοπημένα και ζημιογόνα ΜΜΕ ;\nΓιατί οι κεφαλαιοκράτες διαγκωνίζονται να πάρουν χρεοκοπημένα και ζημιογόνα ΜΜΕ ;\n"ΛΑΟΣ ΚΑΙ ΚΟΛΩΝΑΚΙ"\nΕΞΑΓΟΡΑ ΔΟΛ- ΠΡΟΣΦΟΡΕΣ : Μαρινάκης 22.892.600 ευρώ -Μελισσανίδης 21. 000.000. ευρώ -Σαββίδης 11.926.000 ευρώ !!!!!!!!!!!!!!!!\n-ΕΣΥ άνεργε , χρεωμένε , συνταξιούχε , φτωχοποιημένε , άστεγε, απασχολούμενε των 400 ευρώ το μήνα , νέε που φεύγεις για τα ξένα , επαγγελματία που σου έκλεισαν το μαγαζί…. ΠΡΟΒΛΗΜΑΤΙΣΟΥ :\n-Είναι αυτή η κοινωνία στην οποία θέλεις να ζεις ;\n-Ποιοι δημιούργησαν την κρίση ;\n-Ποιοι ωφελούνται από την κρίση ;\n-Γιατί οι κεφαλαιοκράτες διαγκωνίζονται να πάρουν χρεοκοπημένα και ζημιογόνα ΜΜΕ ;


Νέα συμφωνία για «να είναι ο κόσμος καλά» - Ειδήσεις - νέα - Το Βήμα Online\nΝέα συμφωνία για «να είναι ο κόσμος καλά»\nΣήμερα η υγειονομική πολιτική βρίσκεται σε κρίσιμη καμπή. Η δημοσιονομική προσαρμογή έχει οδηγήσει στην υποχρηματοδότηση του συστήματος υγείας επιφέροντας σημαντικές δυσκολίες στην πρόσβαση των ασθενών σε κατάλληλες θεραπείες. Την ίδια στιγμή, η έλλειψη ρευστότητας έχει προκαλέσει προβλήματα στη βιωσιμότητα των φορέων παροχής περίθαλψης (νοσοκομεία, κλινικές, γιατροί, φαρμακοποιοί, φαρμακευτικές εταιρείες κτλ.), ενώ οι ασθενείς καλούνται να συνεισφέρουν επιπλέον ιδιωτικές δαπάνες για να έχουν πρόσβαση στις αναγκαίες υπηρεσίες υγείας.\nΤην τελευταία διετία οι φαρμακευτικές δαπάνες υποδιπλασιάστηκαν. Παρ’ όλη τη μεγάλη μείωση, οι φαρμακευτικές εταιρείες, στη συντριπτική τους πλειοψηφία, συνεχίζουν να ανταποκρίνονται στον κοινωνικό τους ρόλο και εξακολουθούν να παρέχουν φάρμακα σε ένα σύστημα που οφείλει σχεδόν 2 δισ. ευρώ, ενώ ταυτόχρονα το 25% περίπου του ετήσιου κύκλου εργασιών επιστρέφεται στην πολιτεία (μέσω rebates και clawback). Μακροπρόθεσμα οι συνθήκες αυτές απειλούν τη βιωσιμότητα των φαρμακευτικών εταιρειών και συνακόλουθα τη βιωσιμότητα του συστήματος υγείας. Χρειάζεται λοιπόν μια νέα τομή, ένας νέος τρόπος σκέψης και μια νέα συμφωνία για να εξασφαλίσουμε ένα βιώσιμο σύστημα για το μέλλον, κυρίως προς όφελος των ασθενών.\nΤο πρώτο βήμα είναι η δημιουργία ενός πιο αντικειμενικού, διαφανούς και λειτουργικού συστήματος τιμολόγησης με την όσο το δυνατόν μικρότερη διοικητική επιβάρυνση και πολυπλοκότητα από πλευράς του υπουργείου, το οποίο θα εξασφαλίζει τις σωστές τιμές των φαρμακευτικών σκευασμάτων.\nΗ εισαγωγή στοιχείων ανταγωνισμού στην τιμολόγηση των φαρμάκων που δεν προστατεύονται από δίπλωμα ευρεσιτεχνίας θα απελευθέρωνε πόρους για την αποζημίωση των καινοτόμων φαρμάκων και την ανάπτυξη της επιστημονικής έρευνας.\nΠαράλληλα, είναι επιβεβλημένη η τιμολόγηση των νέων φαρμάκων που εγκρίθηκαν την τελευταία διετία και που δυστυχώς ακόμα δεν είναι διαθέσιμα για τους έλληνες ασθενείς. Η έλλειψη των νέων θεραπειών δεν σημαίνει πως δεν υπάρχουν οι ασθενείς που τις έχουν ανάγκη, οι οποίοι συχνά υποθεραπεύονται, αυξάνοντας σημαντικά τους υγειονομικούς πόρους που καταναλώνουν. Καθυστέρηση της τιμολόγησης δεν στερεί μόνο πόρους από την καινοτόμο έρευνα αλλά επιβαρύνει επιπλέον την υγεία του πληθυσμού.\nΤην ίδια στιγμή ένα νέο σύστημα αποζημίωσης που θα αξιολογεί τη θεραπευτική και οικονομική αξία των φαρμάκων είναι απαραίτητο. Τα τελευταία χρόνια, ενώ μειώθηκαν οι δαπάνες, ελάχιστα έγιναν για τη βελτίωση της αποδοτικότητάς τους. Κλειδί γι’ αυτό αποτελεί η ενίσχυση της ορθής κλινικής πρακτικής μέσω της χρήσης πρωτοκόλλων που θα ρυθμίζουν αποτελεσματικά τον όγκο της κατανάλωσης, ιδιαίτερα όταν αυτά συνοδεύονται από κατάλληλα θετικά κίνητρα επιβράβευσης.\nΗ πολιτική αυτή θα επέτρεπε την καλύτερη διαχείριση των χρόνιων νοσημάτων, μέσω της επιλογής του κατάλληλου μείγματος υγειονομικής φροντίδας (νοσοκομειακής και φαρμακευτικής περίθαλψης) με στόχο την καλύτερη ποιότητα ζωής των ασθενών. Ετσι, θα μπορούσαμε να πετύχουμε οικονομίες σε όλο το εύρος των υγειονομικών δαπανών, αποφεύγοντας την εύκολη λύση της εστίασης στις δαπάνες των φαρμάκων. Δυστυχώς όμως η τακτική αυτή συνεχίζεται ακόμα. Στο νέο πακέτο μέτρων, η επιδιωκόμενη μείωση των λειτουργικών δαπανών του υπουργείου Υγείας αφορά σχεδόν αποκλειστικά τις φαρμακευτικές δαπάνες, όταν αυτές αντιστοιχούν μόνο στο 20% των συνολικών δαπανών υγείας!\nΗ MSD, η δεύτερη μεγαλύτερη ερευνητική φαρμακευτική εταιρεία παγκοσμίως, έχει δώσει προτεραιότητα στην εξασφάλιση της πρόσβασης των ασθενών στα φάρμακά της και στην ενίσχυση της έρευνας για νέες θεραπείες εις βάρος των δαπανών προώθησης. Προσπαθούμε να συμβάλουμε στον εξορθολογισμό του συστήματος υγείας γιατί θέλουμε να εστιάσουμε στον κοινωνικό και επιστημονικό μας ρόλο, καθώς και στο όραμά μας «Να είναι ο κόσμος καλά».\nΟ κ. Karim Mikhail είναι διευθύνων σύμβουλος της Merck Sharp & Dohme (MSD) στην Ελλάδα.


Καλαμάτα: Πρόσκληση Λοβέρδου για μη άλωση του ΠΑΣΟΚ (βίντεο) - ΕΛΕΥΘΕΡΙΑ Online\nΔευτέρα, 01 Νοεμβρίου 2021 08:47\nΚαλαμάτα: Πρόσκληση Λοβέρδου για μη άλωση του ΠΑΣΟΚ (βίντεο)\nΠρόσκληση στους πολίτες να προσέλθουν στις εσωκομματικές εκλογές της 5ης Δεκεμβρίου, για να αποτρέψουν την άλωση του ΠΑΣΟΚ, απηύθυνε από την Καλαμάτα ο υποψήφιος πρόεδρος του ΚΙΝΑΛ - ΠΑΣΟΚ Ανδρέας Λοβέρδος.\nΠαράλληλα κήρυξε πόλεμο στη γραφειοκρατία, που εμποδίζει την οικονομική ανάπτυξη και την ενίσχυση των ασθενέστερων τάξεων. Σχολιάζοντας μάλιστα την καθυστέρηση των μεγάλων έργων στη Μεσσηνία και την Πελοπόννησο, ο κ. Λοβέρδος κατηγόρησε μάλιστα την κυβέρνηση –και ειδικά τον υπουργό Υποδομών Κώστα Καραμανλή– για διόγκωση της γραφειοκρατίας με νόμους σαν του ΣΥΡΙΖΑ.\nΑπαντώντας σε ερώτηση της "Ε", ο κ. Λοβέρδος είπε ότι δεν φοβάται τα μέλη του ΣΥΡΙΖΑ που θα προσέλθουν στην κάλπη για να τον καταψηφίσουν, καθώς η προσέλευσή τους θα προκαλέσει δεκαπλάσια αντισυσπείρωση όσων θέλουν να εμποδίσουν την άλωση του ΠΑΣΟΚ.\nΠριν μιλήσει σε φίλους και μέλη του ΠΑΣΟΚ, παρουσία της βουλευτή Νάντιας Γιαννακοπούλου, ο κ. Λοβέρδος ξεκίνησε τη συνέντευξη Τύπου λέγοντας: «Βρισκόμαστε εν μέσω μιας πάρα πολύ συγκλονιστικής περιόδου που μας έχει σοκάρει όλους. Όλες και όλοι εμείς στο κόμμα μας γνωρίζαμε, μετά την ανακοίνωση της προέδρου μας, ότι υπάρχει ένα πρόβλημα πάρα πολύ σοβαρό. Δεν είχαμε συνειδητοποιήσει ότι το τέλος μπορεί να έρθει τόσο γρήγορα και τόσο ακαριαία. Σιγά σιγά – δεν μου αρέσει να λέω ότι η ζωή συνεχίζεται και αυτό μου ακούγεται κάπως κυνικό, αλλά τα πράγματα παίρνουν τη σειρά τους και είμαι σήμερα εδώ στη Μεσσηνία, τώρα στην Καλαμάτα, για να πω σε σας, τα μέσα ενημέρωσης, ορισμένα βασικά πράγματα που θα συμπεριλάβω και στην ομιλία μου αργότερα. Επιγραμματικά, λακωνικά, θέλω να τα πω σε σας».\nΟ κ. Λοβέρδος απηύθυνε πρόσκληση στους πολίτες να ψηφίσουν στις εσωκομματικές εκλογές, ώστε το ΠΑΣΟΚ να επιστρέψει ως μεγάλο κόμμα και να αλλάξει ο σημερινός συσχετισμός δυνάμεων:\n«Το πρώτο που θέλω να πω είναι το κάλεσμά μας, το προσκλητήριό μας. Το προσκλητήριό μας προς όλες και όλους, τις γυναίκες και τους άντρες του νομού και όλης της Ελλάδας, να προσέλθουν στις κάλπες της 5ης Δεκεμβρίου για να αναδείξουν τον νέο πρόεδρο του κόμματός μας. Μου κάνει εντύπωση που δεν είναι γνωστό, όσο πίστευα ότι είναι, πως η συμμετοχή είναι ελεύθερη. Δηλαδή όποιος θέλει, οποία θέλει, με μόνο τυπικό στοιχείο την ταυτότητα, την αστυνομική μας ταυτότητα, μπορεί να προσέλθει στις κάλπες και να ψηφίσει.\nΚαι το λέω αυτό γιατί με ρωτούν διαρκώς: “Μπορώ να έρθω και εγώ; Δεν είμαι μέλος”. Βεβαίως μπορείς να έρθεις. Κι αν θες να γίνεις μέλος, να εγγραφείς στον σχετικό κατάλογο. Και αν δεν θες να γίνεις μέλος και θέλεις να είσαι φίλος, να καταγραφείς ως φίλος – και αυτή η κατάσταση των φίλων μάς απαγορεύεται να τηρηθεί, από την Αρχή Προστασίας Προσωπικών Δεδομένων. Συμμετέχεις ως φίλος, αλλά δεν χρησιμοποιούμε το όνομά σου ποτέ εμείς, γιατί μας έχεις δηλώσει ότι το ενδιαφέρον του ήταν για τη συγκεκριμένη εκλογή.\nΑυτό το έχουμε κάνει από το 2004. Το μεταλαμπαδεύσουμε και σε άλλα κόμματα, όπως η Νέα Δημοκρατία, και σε κόμματα του εξωτερικού, όπως λόγου χάρη στο Ηνωμένο Βασίλειο, που το Εργατικό Κόμμα βγάζει έτσι τον αρχηγό του.\nΆρα λοιπόν απευθύνω ένα προσκλητήριο δυνατό, έντονο, γεμάτο σημασία, γεμάτο ουσία προς όλες, προς όλους, που ζουν ενεργοποιούνται στο νομό, κι ας είναι από άλλο νομό, αρκεί να είναι εκείνη την ημέρα σε κάποια περιοχή της Μεσσηνίας που έχουμε κάλπη, γιατί αυτό επιτρέπεται. Δεν κινδυνεύουμε να πας να ψηφίσεις και αλλού, γιατί ο αριθμός της ταυτότητας μάς καταχωρεί μια φορά ως εκλογείς και τελειώνει.\nΆρα λοιπόν, απευθύνουμε προσκλητήριο προς όλες, προς όλους όλους, τους ανθρώπους του επιστημονικού κόσμου, του εκπαιδευτικού κόσμου του νομού, προς τους ανθρώπους των ελευθέρων επαγγελμάτων, όλων των επαγγελμάτων, προς τις παραγωγικές τάξεις, πρώτα από όλα εδώ που είμαι στους αγρότες, αλλά και σε όλους όσοι ασχολούνται με την παραγωγή. Να προσέλθουν, να ψηφίσουν, να παίξουν ρόλο συμμετοχικό και πολιτικό σε αυτή την παράταξη που τόσο πολύ έχει δουλέψει για την Ελλάδα –και εδώ με ενημερώνουν ότι όλα τα μεγάλα έργα του νομού έχουν γίνει από μας, από το ΠΑΣΟΚ, δηλαδή από τη δημοκρατική παράταξη–, να προσέλθουν για να αναδείξουν τον νέο πρόεδρό της.\nΑυτό είναι το πιο βασικό, γιατί εμείς κάνουμε ένα προσκλητήριο πολιτικής συμμετοχής. Όχι ένα προσκλητήριο εσωκομματικών χαρακωμάτων. Οι εσωκομματικοί μηχανισμοί ταλαιπωρούν όλα τα κόμματα, και το δικό μας. Και εμείς είμαστε δημοκράτες και μπορεί οι οργανώσεις να είναι χρήσιμες, αλλά οι μηχανισμοί που είναι άλλο πράγμα από τις οργανώσεις πάντα φρενάρουν τα κόμματα. Και το δικό μας και όλα τα άλλα – και δεν επιτρέπουν στα κόμματα να παίξουν το ρόλο που πολλά προοδευτικά τους στελέχη θέλουν τα κόμματα να παίξουν. Άρα λοιπόν, ναι στη συμμετοχή. Ναι στην ευρεία πολιτική συμμετοχή, στη μεγάλη πολιτική αλλαγή, να ξεπεράσουμε τις 212.000 που είχαν προσέλθει το 2017 και να περπατήσουμε τα πρώτα βήματα της επαναφοράς μας στα μεγάλα πολιτικά κόμματα της Ελλάδας.\nΜια πράσινη επανάσταση πρέπει να κάνουμε εμείς, δηλαδή μια θετική ανατροπή των συσχετισμών του ελληνικού πολιτικού συστήματος".\nΠΟΛΕΜΟΣ ΣΤΗ ΓΡΑΦΕΙΟΚΡΑΤΙΑ\nΣτη συνέχεια ο κ. Λοβέρδος συνέδεσε την υποψηφιότητά του με τον πόλεμο κατά της γραφειοκρατίας:\n«Το δεύτερο που θέλω να σας πω, και το τελευταίο, είναι ότι αυτή η διαδικασία δεν είναι μόνο διαδικασία ανάδειξης ενός προσώπου που θα είναι πρόεδρος, αλλά ταυτίζεται με πάρα πολύ μεγάλα και σοβαρά πολιτικά θέματα που αφορούν τον τόπο, που αφορούν την Ελλάδα. Η δική μου υποψηφιότητα συνδυάζεται, συνδέεται άρρηκτα, με έναν αγώνα που θα είναι αμείλικτος κατά του παράγοντα εκείνου στην Ελλάδα που ταλαιπωρεί, ταπεινώνει και τυραννάει τις Ελληνίδες και τους Έλληνες, την οικονομία και την κοινωνία. Και ενώ εμείς ως σοσιαλδημοκράτες είμαστε από τους οπαδούς της παροχής δημόσιων υπηρεσιών, άλλοτε του κράτους, άλλοτε του ευρύτερου δημόσιου τομέα, θα γίνουμε και οι πρώτοι μαχητές στον αγώνα κατά της γραφειοκρατίας.\nΑπό όλες τις περιοδείες μου σε όλους τους νομούς της χώρας, έχω συλλέξει βασικά προβλήματα που δεν προκαλούνται από τη φύση των πραγμάτων, από την πραγματικότητα δηλαδή, αλλά από τις καθυστερήσεις και την αναλγησία της γραφειοκρατίας. Τώρα, πριν από λίγο, στο Οικονομικό Επιμελητήριο εισέπραξα 3 με τεράστια θέματα που θα μπορούσαν, για το καλό των πολιτών, του εισοδήματός τους, της οικονομίας του νομού και της Ελλάδας, να έχουν προχωρήσει. Είναι δυνατόν το 2021, μετά από 3 μνημόνια και εν μέσω μιας πανδημίας, να ενημερώνομαι από τον πρόεδρο και το γενικό γραμματέα του Οικονομικού Επιμελητηρίου πως υπάρχει επενδυτικό ενδιαφέρον για ξένες άμεσες επενδύσεις, και στον αγροτικό τομέα στο νομό, και να καθυστερούν οι άδειες; Είναι συγκλονιστικό και να το σκέφτεσαι και να το ακούς! Κι όμως αυτή είναι η επίσημη ενημέρωση που μας παρέχει το Οικονομικό Επιμελητήριο και αφορά το Νομό Μεσσηνίας. Ένα νομό όπου είναι πολλές οι πρώτες μεγάλες επενδύσεις, και αυτές, αλλά και η συγκυρία, προσθέτουν ενδιαφέρον πολύ περισσότερων. Μπορεί να έχουμε ανεργία, ενώ έχουμε τέτοια προσφορά επενδυτική στον τόπο μας;\nΔεν τα λέει αυτά ένας υποψήφιος του κόμματός του. Τα λέει ο αρμόδιος φορέας του νομού. Το Οικονομικό Επιμελητήριο. Τα μεταφέρω και τα κάνω σημαία μου. Γιατί τα ίδια θέματα συναντάμε σε όλη τη χώρα. Είναι δυνατόν να ενημερώνομαι ότι ενώ έχουμε πρόβλημα παραγωγής, έχουμε πρόβλημα ανεργίας, κόσμου που δεν έχει θέση σε αυτή την κοινωνία, να καθυστερούν δραματικά οι δασικοί χάρτες; Είναι δυνατόν να συμβαίνει αυτό; Να υπάρχουν καλλιεργήσιμες εκτάσεις που να μένουν αδρανείς, επειδή η γραφειοκρατία στερεί από την οικονομία και την παραγωγή χώρους; Είναι τρελό να το ακούς και είναι επίσης πραγματικά απορίας άξιον, πως σου ζητάει εδώ ο οικονομικός φορέας της πόλης να δώσεις κάποια χρήματα σε όλα τα Επιμελητήρια της Ελλάδας, όχι μόνο εδώ, ώστε το αντίστοιχο Κέντρο Εξυπηρέτησης Πολιτών να γίνει Κέντρο Εξυπηρέτησης και συμβουλών στις τοπικές επιχειρήσεις, να είναι μόνο 15 εκατομμύρια για όλη την Ελλάδα, κλειδωμένα στα συρτάρια του Υπουργείου Ανάπτυξης.\nΑυτός είναι ο ορισμός της γραφειοκρατίας, που πιστεύω ακράδαντα ότι παιδεύει την Ελλάδα, παιδεύει και ταπεινώνει τους πολίτες. Αφήνει κόσμο άνεργο, αφήνει κόσμο με μειωμένο εισόδημα, και πρέπει να συνειδητοποιήσουμε ότι αυτά πρέπει να τα ξεπεράσουμε. Εμείς θα συνδέσουμε τον εαυτό μας και το κόμμα μας με αυτό – και είτε είμαστε στην κυβέρνηση είτε είμαστε στην αντιπολίτευση, ο αγώνας που θα δίνουμε θα είναι αγώνας υπέρ της κοινωνίας, υπέρ της οικονομίας, που σημαίνει αγώνας υπέρ των αδυνάτων. Γιατί δεν επιτρέπεται να υπάρχει άνθρωπος στη σύγχρονη Ελλάδα που να μην έχει ένα μικρό εισόδημα, ανεξάρτητα από τα προσόντα που έχει. Είμαστε κόμμα σοσιαλδημοκρατικό, κόμμα της κοινωνικής αλληλεγγύης, κόμμα της μείωσης των κοινωνικών ανισοτήτων.\nΆρα όταν θα έρθει η ώρα, την 5η Δεκεμβρίου, να ψηφίσουν οι πολίτες, θα πρέπει να κρίνουν με ποια θέματα συνδέεται κάθε υποψήφιος. Και εγώ συνδέομαι με αυτό. Συνδέομαι επίσης με τα πατριωτικά χαρακτηριστικά που έχει η παράταξή μας. Δεν μπορεί να θεωρώ εγώ και να το ανέχομαι –κι εμείς όλοι να ανεχθούμε– να είναι η Συμφωνία των Πρεσπών πρότυπο για να λυθούν θέματα που έχουμε με την Τουρκία. Και από τα αριστερά μας κάποια κόμματα τα επαγγέλλονται αυτά. Εμείς είμαστε απέναντι. Σε μας δεν θα βρουν συνεργούς σε αυτή τους την προσπάθεια».\nΟ κ. Λοβέρδος ξεκαθάρισε για ακόμα μια φορά πως, αν εκλεγεί, θα ηγηθεί του ΠΑΣΟΚ και όχι ενός κόμματος με άλλο όνομα:\n«Πρέπει να πάρουμε απόφαση όλοι μαζί: Εμείς πώς θέλουμε να επικοινωνούμε με το λαό; Θέλουμε να επικοινωνούμε ως ΚΙΝΑΛ; Θέλουμε να επικοινωνούμε ως ΚΙΔΗΣΟ; Θέλουμε να επικοινωνούμε ως ΠΑΣΟΚ;\nΗ δική μου υποψηφιότητα συνδέεται με το αίτημα να επικοινωνούμε ως ΠΑΣΟΚ, να είμαστε ΠΑΣΟΚ, να επαναφέρουμε το ΠΑΣΟΚ στο προσκήνιο στον 21ο αιώνα, ως ένα κόμμα δημοκρατικό, ανοιχτό, ψηφιακό – και την Τετάρτη στην Αθήνα, στις 12 το μεσημέρι στο ξενοδοχείο “Caravel” θα εξηγήσω με πολλές λεπτομέρειες όλο το σχέδιο για τη δημιουργία του πιο δημοκρατικού ευρωπαϊκού κόμματος, που θα είναι το ΠΑΣΟΚ".\nΔΙΟΓΚΩΣΗ ΤΗΣ ΓΡΑΦΕΙΟΚΡΑΤΙΑΣ\nΑπαντώντας σε ερώτηση της "Ε" για την καθυστέρηση των δημόσιων έργων της Μεσσηνίας και της Πελοποννήσου, ο κ. Λοβέρδος δήλωσε:\n«Η κυβέρνηση Μητσοτάκη διογκώνει τη γραφειοκρατία. Οι παρεμβάσεις στη Βουλή στα δημόσια έργα, με πρωτοβουλία νομοθετική του Κώστα Καραμανλή, του σημερινού υπουργού Μεταφορών –δεν αναφέρομαι στον παλιό πρωθυπουργό–, διογκώνουν τη γραφειοκρατία. Οι νομοθετικές του παρεμβάσεις είναι πανομοιότυπες με αυτές του ΣΥΡΙΖΑ.\nΚαι όταν έλεγα πριν για επενδύσεις, έχω την ενημέρωση, και θα το πω στην ομιλία μου αυτό, ότι χωρίς αεροδρόμιο δεν μπορούν να επεκταθούν οι επενδύσεις που δείχνουν ενδιαφέρον για τον νόμο. Ούτε χωρίς αυτό το δρόμο που συνδέει την πρωτεύουσα με συγκεκριμένες περιοχές με τεράστιο οικονομικό ενδιαφέρον. Είπατε για τον δρόμο Καλαμάτα - Πύλος - Μεθώνη, δεν μπορεί να προχωρήσει τίποτα. Μου λέτε τώρα ότι αυτά καθυστερούν, αυτό είπα κι εγώ. Και το είπαμε του κ. Καραμανλή, το είπα εγώ, δεν το είπε το κόμμα δυστυχώς. Γι’ αυτό χρειάζονται αλλαγές πολιτικής – και όχι μόνο προσώπων.\nΕίπα στη Βουλή: Είναι δυνατόν να αφήνεις τα μεγάλα δημόσια έργα από τα οποία εξαρτάται η ζωή των ανθρώπων, το βιος τους, το εισόδημά τους, η κοινωνική ασφάλιση, να τα αφήνεις στο έλεος του καθενός και της καθεμιάς που πλακώνεται στις ενστάσεις; Και καθυστερεί τα έργα 1, 2, 3 και χρόνια; Εχω κάνει συλλογή έργων από τις περιοδείες μου, που αποδεικνύουν ότι μόνο στα λόγια ο κ. Μητσοτάκης είναι υπέρ των επενδύσεων και της ανάπτυξης. Μου έλεγαν πριν από λίγες μέρες στην Κάλυμνο, ότι για μια τρύπα που άνοιξε στην προβλήτα του λιμανιού τους έχουν υποβληθεί 70 ενστάσεις! Και για για τη διαχείριση απορριμμάτων: για κάθε μορφή διαχείρισης ο χρόνος αδειοδότησης είναι τόσο βραδύς, που όταν τελικά δίνονται οι άδειες, έχουνε βρεθεί άλλα δέκα πιο σύγχρονα και πιο αποτελεσματικά μέσα διαχείρισης. Και αντί να μπορούμε να πηγαίνουμε στα καινούρια, εμείς...\nΕμείς όμως σκοπεύουμε να συζητήσουμε. Εμείς σκοπεύουμε αυτό να το βάλουμε στο επίκεντρο της αντιπολίτευσης και μεθαύριο στο επίκεντρο της κυβέρνησής μας. Είμαστε κυβερνητικό κόμμα εμείς, δεν είμαστε Μη Κυβερνητική Οργάνωση. Ούτε κόμμα διαμαρτυρίας.\nΌπως τα λέτε, έτσι τα λέμε, αλλά δεν τα λέμε για να τα πούμε. Τα λέμε για να τα προβάλλουν ως Νούμερο 1 θέμα μας και να συμμαζεύεται η κυβέρνηση και να προσαρμόζεται και η δημόσια διοίκηση. Ξαναλέω, ναι στο κράτος, ναι στις δημόσιες υπηρεσίες. Όχι στη γραφειοκρατία. Θα συμβάλουμε στο τσάκισμα της γραφειοκρατίας.\nΑΠΕΝΑΝΤΙ ΣΤΟΝ ΣΥΡΙΖΑ\nΟταν ρωτήθηκε από την "Ε" για τη στοχοποίησή του στα Μέσα Κοινωνικά Δικτύωσης από μέλη του ΣΥΡΙΖΑ, και αν τον προβληματίζει τυχόν προσέλευσή τους στην κάλπη του ΠΑΣΟΚ, ο κ. Λοβέρδος δήλωσε:\n«Καλοδεχούμενοι, και καθόλου μα καθόλου δεν με προβληματίζει το γεγονός ότι οι ψηφοφόροι του ΣΥΡΙΖΑ, κάποιοι από αυτούς, στρέφονται εναντίον μου. Τους καταλαβαίνω, τους δικαιολογώ, και καλά κάνουν να με φοβούνται. Αυτή είναι η αλήθεια. Γιατί εγώ είμαι φραγμός στην προσπάθειά τους να αλώσουν το Κίνημα Αλλαγής. Το ΠΑΣΟΚ όμως, θα λέμε αύριο. Γιατί δεν θα ξεχάσω μεταξύ άλλων πολλών τον συνεταίρο του τον κ. Καμμένο, προχθές στην τηλεόραση του Σκάι, να λέει ότι του εξαγόρασαν όλους τους βουλευτές. Εγώ συγκινούμαι με αυτά. Δεν τα ακούω με απάθεια. Το κόμμα αυτό (ο ΣΥΡΙΖΑ) δεν είναι προοδευτικό, δεν είναι δημοκρατικό, δεν συνεργάζεται, καταπίνει – κι εμείς δεκανίκι δεν θα γίνουμε κανενός.\nΚαι δεν με πειράζει που θα έρθουν να ψηφίσουν, καλοδεχούμενοι, τους περιμένουμε με ανοιχτές αγκαλιές, αλλά προκαλούν δεκαπλάσια αντισυσπείρωση οι άνθρωποι αυτοί. Ενας θα έρχεται από αυτούς, δέκα θα έρχονται πολίτες για να μην γίνει το κακό αυτό που βιώνουμε, και το σχέδιό τους το ύποπτο για δήθεν προοδευτικές κυβερνήσεις. Καθόλου δεν μας φοβίζει. Είναι ευπρόσδεκτοι, αλλά τους προειδοποιούμε ότι οι άνθρωποι, οι Έλληνες πολίτες που σκέφτονται με φόβο και τρόμο την επάνοδό τους στην εξουσία, θα έρθουν στην κάλπη μας με τρόπο πολλαπλάσια ισχυρό».\nΑπαντώντας σε ερώτηση του Κώστα Γαζούλη από την ΕΡΤ για τις συνεργασίες, ο κ. Λοβέρδος δήλωσε:\n«Κοιτάξτε, σε ό,τι αφορά τις συνεργασίες, η θέση μου είναι ξεκάθαρη. Από την πρώτη μέρα που άρχισαν και κάποιοι από μας να μιλάνε για προοδευτική κυβέρνηση, βγήκα απέναντι και είπα ότι αυτά δεν υπάρχουν. Αν είμαι εγώ η επιλογή των πολιτών, τέτοια σενάρια ύποπτα δεν θα γίνουν πράξη. Θα ακυρωθούν το βράδυ της δικής μου εκλογής.\nΕμείς οι πολύ περισσότεροι στο χώρο του Κέντρου και της Κεντροαριστεράς αποστρεφόμαστε τέτοιου είδους σενάρια. Ελάτε όμως να το δείτε αυτό το θέμα και στην πράξη κάπως διαφορετικά: Οι μετεκλογικές συνεργασίες είναι ένα ανοιχτό θέμα για όλους τους Έλληνες, για όλες τις Ελληνίδες, όλοι το συζητάνε – δεν θα το κλείσουμε εμείς με τρόπο βίαιο. Αλλά πρέπει να το αναλύσουμε. Υπάρχει κάποιος υποψήφιος πρόεδρος του ΚΙΝΑΛ σήμερα που να προτείνει συνεργασία με τη Δεξιά; Εγώ δεν έχω ακούσει κανέναν. Ούτε εγώ, ούτε κανένας άλλος από τους έξι. Υπάρχει κάποια πρόταση από τη Νέα Δημοκρατία που απευθύνεται σε εμάς; Καμιά πρόταση. Ο πρωθυπουργός ξεκαθάρισε στη Θεσσαλονίκη ότι θα κάνει δύο εκλογές για να είναι αυτοδύναμος. Από εκεί το θέμα δεν τίθεται.\nΠάμε και από την άλλη πλευρά. Το θέτει ο ΣΥΡΙΖΑ, ο Τσίπρας. Του απαντάει “όχι” η ίδια η Αριστερά. Του λέει “όχι” το ΚΚΕ, του λέει “όχι” ο Βαρουφάκης. Του λένε “όχι” όλοι. Και κοιτάει εμάς; Τι είμαστε εμείς; Το καλό δεκανίκι; Δεν θα γίνουμε. Δεν θα πάρουμε. Ευχαριστούμε πολύ, δεν θα πάρουμε.\nΕμείς θα διαμορφώσουμε κυβερνητικό πρόγραμμα, το κυβερνητικό πρόγραμμα της Πράσινης Επανάστασης, το κυβερνητικό πρόγραμμα του ΠΑΣΟΚ. Αν είμαι εγώ η επιλογή των πολιτών, αγαπητέ μου φίλε, το ίδιο βράδυ της εκλογής μου το κόμμα αυτό δεν θα λέγεται ΚΙΝΑΛ, θα λέγεται ΠΑΣΟΚ. Και το πρόγραμμα που θα διαμορφώσει θα είναι πρόγραμμα διακυβέρνησης. Τώρα από κει και πέρα, αν η ζωή τα φέρει με έναν α ή β τρόπο, εγώ δεν απαντώ σε υποθετικά σενάρια, αλλά διευκρινίζω ότι θα καθιερωθούν εσωκομματικά δημοψηφίσματα.\nΤώρα με την τεχνολογία, δίνεις ένα ερώτημα και παίρνεις μια απάντηση από όλη την Ελλάδα σε μια ώρα. Όλοι και όλες θα πάρουμε αποφάσεις για αυτό. Και πρέπει να σας πω ότι, προς Θεού, εμείς είμαστε ένα δημοκρατικό κόμμα. Διδάξαμε δημοκρατία στην Ελλάδα μετά τη μεταπολίτευση. Και δίδαξε δημοκρατία στην Ελλάδα ο Ελευθέριος Βενιζέλος που είναι ο ιδρυτής της δημοκρατικής παράταξης. Αυτό σημαίνει ότι με όλους μιλάμε.\nΔεν έχουμε εχθρούς εμείς. Εμείς δεν λέμε “ή τους τελειώνουμε ή μας τελειώνουν”. Εμείς είμαστε ένα δημοκρατικό κόμμα. Συνεπώς οι συζητήσεις είναι ανοιχτές, αλλά και ό,τι αφορά τις αποφάσεις για το ποιος και πώς επί ενδεχόμενων θα το αποφασίσει κάθε μέλος του ΠΑΣΟΚ που θα εγγραφεί ως μέλος στις 5 Δεκεμβρίου.\nΚαι να πω και κάτι, γιατί κι αυτό δεν είναι γνωστό. Οποιος δεν έρθει στις 5 Δεκεμβρίου, δεν μπορεί να έρθει να ψηφίσει στις 12. Ψηφίζουν στον δεύτερο γύρο, αν υπάρξει δεύτερος γύρος, όσοι έχουν προσέλθει στον πρώτο».\nΠαρακολουθήστε ολόκληρη την ομιλία του Ανδρέα Λοβέρδου στην Καλαμάτα:


Dxracer Racing Gaming Chair - Call OF Duty: Black OPS 3 - Gaming chairs (PER.817065)\nΑρχική > Gadgets & Παιχνίδια > Gaming chairs > DXRACER RACING GAMING CHAIR - CALL OF DUTY: BLACK OPS 3\nDXRACER RACING GAMING CHAIR - CALL OF DUTY: BLACK OPS 3\nΗ σειρά DXRacer Racing είναι εργονομικά κατασκευασμένη με ένα λεπτό σώμα παρόμοιο με τη σειρά Formula, αλλά με ακόμα πιο ψηλή πλάτη. Τα τρισδιάστατα υποβραχιόνια και η πλήρως ρυθμιζόμενη πλάτη καθίσματος (μεταξύ 90-135 μοίρες) επιτρέπουν επιπλέον προσαρμογή ώστε να ταιριάζουν στις προσωπικές σας προτιμήσεις κατά την εκτέλεση διαφορετικών εργασιών. Η βάση αστεριού και ο ανυψωτήρας αερίου πιστοποιημένο SGS αντέχουν βάρη μέχρι 100 kg.\nΥλικό κάλυψης καρέκλας: Πολυουρεθανικό δέρμα.\nΠυκνότητα αφρού: 50 kg / m³.\nΡυθμιζόμενα υποβραχιόνια: 3D (SP/0148/N).\nΜέγεθος Pad ξεκούρασης χεριού: 24.89x8.89cm.\nΤύπος μηχανισμού: Conventional Tilt (SP/0201/N).\nΡυθμιζόμενη γωνία κλίσης: 3-17 μοίρες.\nΡυθμιζόμενη οπίσθια γωνία: 135.\nΤύπος βάσης: 5-star Narrow Aluminum Base.\nΜέγεθος καθίσματος (ΠxΒ): 38.1 (Μπροστά) x 31.75 (Πίσω) x 48.29 cm.\nΜέγεθος ρόδας: 50.8mm.\nΜέγιστο υποστηριζόμενο βάρος: 100 Kg.\nDXRACER RACING GAMING CHAIR - CALL OF DUTY: BLACK OPS 3 (PER.817065)\n593.75 475.00 €\n• Υλικό κάλυψης καρέκλας: Πολυουρεθανικό δέρμα.\n• Πυκνότητα αφρού: 50 kg / m³.\n• Ρυθμιζόμενα υποβραχιόνια: 3D (SP/0148/N).\n• Μέγεθος Pad ξεκούρασης χεριού: 24.89x8.89cm.\n• Τύπος μηχανισμού: Conventional Tilt (SP/0201/N).\n• Ρυθμιζόμενη γωνία κλίσης: 3-17 μοίρες.\n• Ρυθμιζόμενη οπίσθια γωνία: 135.\n• Τύπος βάσης: 5-star Narrow Aluminum Base.\n• Μέγεθος καθίσματος (ΠxΒ): 38.1 (Μπροστά) x 31.75 (Πίσω) x 48.29 cm.\n• Μέγεθος ρόδας: 50.8mm.\n• Μέγιστο υποστηριζόμενο βάρος: 100 Kg.\nDXRACER RACING GAMING CHAIR - CALL OF DUTY: BLACK OPS 3 PER.817065 DXRACER DXRACER GAMING CHAIRS DXRACER RACING GAMING CHAIR - CALL OF DUTY: BLACK OPS 3 7340136109066\n475.00 GAMING CHAIRS


Κ.Μητσοτάκης: «Οι προκλήσεις της Τουρκίας θα πρέπει να αντιμετωπιστούν σε ευρωπαϊκό επίπεδο» (βίντεο) | Pronews\n«Η Ελλάδα οδεύει προς τις εθνικές εκλογές σε ένα διεθνές περιβάλλον με σημαντικές προκλήσεις», δήλωσε ο Πρόεδρος της Νέας Δημοκρατίας, Κυριάκος Μητσοτάκης προσερχόμενος στη Σύνοδο Κορυφής του Ευρωπαϊκού Λαϊκού Κόμματος στις Βρυξέλλες.\n«Στην Ανατολική Μεσόγειο, η Τουρκία παραβιάζει βάναυσα το Διεθνές Δίκαιο, καταπατώντας τα κυριαρχικά δικαιώματα που συνδέονται με την Αποκλειστική Οικονομική Ζώνη (ΑΟΖ) της Κυπριακής Δημοκρατίας. Αυτές οι προκλήσεις θα πρέπει να αντιμετωπιστούν σε ευρωπαϊκό επίπεδο. Αν συνεχιστούν, η Ευρωπαϊκή Ένωση θα πρέπει να επιβάλει κυρώσεις στην Τουρκία. Είναι η ώρα για πράξεις, όχι μόνο για λόγια», σημείωσε ο κ. Μητσοτάκης και πρόσθεσε:\n«Υποστηρίζουμε την υποψηφιότητα του Μάνφρεντ Βέμπερ για την Προεδρία της Ευρωπαϊκής Επιτροπής. Το ΕΛΚ είναι η μεγαλύτερη κοινοβουλευτική ομάδα στο Ευρωκοινοβούλιο. Έχουμε καταστήσει σαφές ότι επιδιώκουμε να προέρχεται από το Ευρωπαϊκό Λαϊκό Κόμμα ο Πρόεδρος της Ευρωπαϊκής Επιτροπής. Ο κ. Βέμπερ, τον οποίον στήριξα προσωπικά, επελέγη από το Ευρωπαϊκό Λαϊκό Κόμμα, μέσα από ένα ανοιχτό δημοκρατικό συνέδριο, και εναπόκειται στο ΕΛΚ να καθορίσει ποιος θα είναι ο υποψήφιος για τη θέση του Προέδρου της Επιτροπής», ανέφερε ο πρόεδρος της ΝΔ.


Ο κ. Κριμιζής αντιμέτωπος με την κυβερνητική «γκιλοτίνα» / Ευτύχης Παλληκάρης\nΜέχρι χτες η παρουσία του κ. Κριμιζή στoν …Ελληνικό Διαστημικό Οργανισμό (ΕΛΔΟ) ήταν ένα πολύτιμο –και πολυδιαφημισμένο– «κεφάλαιο» για την κυβέρνηση.\nΗ παραίτησή του όμως από τον ΕΛΔΟ –και κυρίως οι καταγγελίες του για τα ανομολόγητα στον διαστημικό οργανισμό– έδωσε το έναυσμα σε έναν διαδικτυακό πόλεμο απαξίωσής του από τα φίλια κυβερνητικά sites και blogs. Αυτό όμως που ξεπερνά κάθε όριο είναι η συμβολή του Αθηναϊκού Πρακτορείου Ειδήσεων (ΑΠΕ) να πρωταγωνιστήσει στην επικοινωνιακή εκμηδένιση του κ. Κριμιζή. Δύο ανταποκρίσεις που διανεμήθηκαν σήμερα το πρωί φανερώνουν το μέγεθος της αναλγησίας και μεροληψίας από μια υπηρεσία αντικειμενικής –υποτίθεται– πληροφόρησης.\nΗ πρώτη λαθροχειρία διαπράχθηκε από ανταπόκριση με τίτλο «Έντονες οι αντιδράσεις από την ελληνική επιστημονική κοινότητα από τις αιτιάσεις του παραιτηθέντα από την ΕΛΔΟ καθηγητή κ. Κριμιζή». Προαναγγέλλεται σεισμός, δηλαδή. Διαβάζοντας όμως το θέμα, συναντάς κατά σειρά τις δηλώσεις του αρμόδιου υπουργού κ. Νίκου Παππά, τις δηλώσεις του διαδεχθέντος τον κ. Κριμιζή, Χριστόδουλου Πρωτοπαππά, τις δηλώσεις του Γ.Γ. Πληροφοριών κ. Μαγκλάρα. Πού είναι ως εδώ η «επιστημονική κοινότητα» που επικαλείται το ΑΠΕ για να στηρίξει τον τίτλο; Πλην των άμεσα εμπλεκόμενων, υπάρχει μια συνέντευξη στην ΕΡΤ1, του κ. Κωστόπουλου καθηγητή από το Πανεπιστήμιο Πατρών, ο οποίος προφανώς εκπροσωπεί, κατά το Πρακτορείο, το σύνολο της ελληνικής επιστημονικής κοινότητας…\nΠρος εμπέδωση των «σφοδρών» αντιδράσεων έρχεται και δεύτερο θέμα λίγο αργότερα, με τίτλο «Βολές τεσσάρων Πανεπιστημίων κατά Κριμιζή για τους μικροδορυφόρους». Τέσσερα πανεπιστημιακά ιδρύματα να ενταντιώνονται – ναι, αυτό πράγματι θα ήταν μείζον θέμα. Μόνο που διαβάζοντας κάποιος το κείμενο, διαπιστώνει ότι πρόκειται για δήλωση τεσσάρων καθηγητών – και όχι του συνόλου των ιδρυμάτων που απασχολούνται. Ας δούμε όμως πώς παρουσιάζονται στο κείμενο οι μεμονωμένες αυτές υπογραφές: «Πανεπιστήμιο Πατρών/ καθηγητής Β. Κωστόπουλος (ο ίδιος εμφανίζεται στο προηγούμενο θέμα του ΑΠΕ), Δημοκρίτειο Πανεπιστήμιο Θράκης/ επ. καθηγητής Θ. Σαρρής, Πανεπιστήμιο Αιγαίου/ καθηγητής Ν. Νικητάκος και Πανεπιστήμιο Πελοποννήσου/ καθηγητής Κ. Μασσέλος».\nΤο πιάσαμε το υπονοούμενο… Εδώ ταιριάζει η παροιμία «η τρίχα έγινε τριχιά», που μετατρέπεται από το ΑΠΕ σε δημοσιογραφικό προτέρημα. Υπάρχει βεβαίως και άλλο ρητό –αγνώστου μέχρι σήμερα πατρότητας– που έχει ενσωματωθεί στον ιδιότυπο κώδικα δημοσιογραφικής στρέβλωσης: «πας μη Έλλην, βάρβαρος». Με βάση τη ροή των δημοσιευμάτων, ας μην αποκλείσουμε να εμφανιστεί στο ΑΠΕ η διεθνής επιστημονική κοινότητα να επικρίνει τον κ. Κριμιζή ως υπονομευτή του ελληνικού διαστημικού προγράμματος…


Ενδοοικογενειακή κακοποίηση ανθρώπων με αναπηρία\nΑκούστε την αποκαλυπτική συνέντευξη\nΑ’ μέρος της αποκαλυπτικής συνέντευξης της κας Λέτας Βασιλοπούλου, εκπροσώπου τύπου της επιτροπής αγώνα ασθενών χρονίων παθήσεων και κοιν. υποθέσεων.\nΑκούστε την συνέντευξη πατώντας τον ακόλουθο συνδεσμο:\nΑκολουθεί το κείμενο της συνέντευξης για την εξυπηρέτηση των ανθρώπων με πρόβλημα ακοής.\n– Η επιτροπή δεν έχει συγκεκριμένη νομική μορφή, δεν διαθέτει διοικητικό συμβούλιο, δεν έχει ταμείο οικονομικής διαχείρισης, αλλά λειτουργεί με την εθελοντική προσφορά των μελών της από όλη την Ελλάδα.\n– Η επιτροπή μας δημιουργήθηκε το 2010 με αφορμή τα προβλήματα που προέκυψαν εξαιτίας του πρώτου μνημόνιου και των δυσμενών συνεπειών για τους ασθενείς.\nΦάρμακα τέθηκαν εκτός συνταγογράφησης, επιβλήθηκαν υψηλού κόστους συμμετοχές για την απόκτησή τους, κάτι που έχει διατηρηθεί έως σήμερα.\nΗ ζωή για όλους μας έχει γίνει δύσκολη, μιας και απαιτούνται σημαντικά ποσά, που δεν έχουμε στην διάθεσή μας, για την απόκτηση των φαρμάκων μας κάθε μήνα\nΕυτυχώς για όσους είναι ασφαλισμένοι στην κοιν. πρόνοια δεν απαιτείται συμμετοχή. Όμως όλοι οι άλλοι ασφαλισμένοι σε κάποιο ασφαλιστικό ταμείο πρέπει να πληρώνουν τουλάχιστον 100 ή 150 ευρώ το μήνα.\n– Με 313 ευρώ το μήνα δεν ζεις. Τουλάχιστον τα χρήματα αυτά τα λαμβάνει μεγάλος αριθμός;\n-Πάρα πολλοί έχουν χάσει το προνοιακό τους επίδομα γιατί η υγειονομική επιτροπή εκτιμά το ποσοστό αναπηρίας χαμηλότερα, ανάλογα με την λειτουργικότητα του εξεταζόμενου, με κριτήριο αν για παράδειγμα μπορεί να σταθεί όρθιος. Το αποτέλεσμα είναι η απώλεια του μικρού αυτού επιδόματος, που αναγκάζει τους ασθενείς να μειώνουν τα χρήματα για τα απαραίτητα για την επιβίωσή τους φάρμακα.\nΣημειώνω πως δεν συνταγογραφούνται παυσίπονα, βιταμίνες, αλοιφές απόλυτα απαραίτητες, που πρέπει ο ασθενής να πληρώσει από την τσέπη του.\n– Γνωρίζω πως τα πιστοποιητικά αναπηρίας με την σημείωση “χρόνια πάθηση” δεν διευκολύνουν τους κατόχους τους, γιατί στις περισσότερες περιπτώσεις δεν γίνονται αποδεκτά από τις δημόσιες υπηρεσίες.\nΠοτέ κανείς δεν έχει ορίσει τι ακριβώς σημαίνει “χρόνια πάθηση” οπότε και ο τυπικός δημόσιος υπάλληλος έχει το δικαίωμα να μην αποδεχτεί το πιστοποιητικό αναπηρίας, γιατί δεν το θεωρεί ισχυρό, “εφ’ όρου ζωής” του κατόχου του.\n– Σωστά! Επίσης η υγειονομική επιτροπή εκτιμά το ποσοστό αναπηρίας για 1 ή 2 έτη, τροποποιώντας την εκτίμησή της στην επόμενη εξέταση της περίπτωσης. Το παράδοξο είναι πως η διαφορετική εκτίμηση συμβαίνει για παθήσεις που δεν βελτιώνονται, δεν είναι αναστρέψιμες. Μακάρι να γινόταν καλά ο άνθρωπος. Το κράτος δεν είναι αρωγός μας. Ακόμη χειρότερη είναι η κατάσταση στις περιπτώσεις παιδιών που υποφέρουν από σοβαρές παθήσεις. Τονίζω πως η ελληνική κοινωνία δεν αντιμετωπίζει με συμπάθεια τον ασθενή.\n– Είναι σκληρό αυτό που λέτε.\n– Είναι όμως αλήθεια! Είναι ένας ιδιότυπος ρατσισμός.\n– Σε προηγούμενη συζήτηση αναφέρατε πως συναντάτε συχνά περιπτώσεις ενδοοικογενειακής βίας κατά ασθενών, ακόμη και μεταξύ ανδρογύνων.\n– Δυστυχώς! Γι’ αυτό είμαστε σε διαρκή επαφή με το υφυπουργείο γενικής γραμματείας ισότητας και οικογενειακής πολιτικής. Συχνά εγκαταλείπεται ο σύζυγος με την χρόνια πάθηση από τον άλλο. Σκεφτείτε πως ο άνθρωπος αυτός θα πρέπει να αντιμετωπίσει και τα δικαστικά έξοδα της διεκδίκησης διατροφής και των περιουσιακών στοιχείων, όταν το μόνο έσοδό του συνήθως είναι, το πενιχρό προνοιακό επίδομα.\nΣημειώνω πως θεωρώ απάνθρωπο το οικογενειακό δίκαιο της χώρας μας, γιατί απαιτεί σειρά δικαστικών πράξεων και πολλά έξοδα. Θα μπορούσε να προβλεφθεί πως ο εγκαταλελειμμένος σύζυγος με αναπηρία και χαμηλό εισόδημα, θα λάμβανε αυτόματα διατροφή από τον άλλο, με αντίστοιχο διαμοιρασμό της κοινώς αποκτηθείσας περιουσίας. Θεωρώ πως το δίκαιο έχει ψηφιστεί από άνδρες, ακριβώς για την προστασία τους. Συχνότερα οι γυναίκες είναι τα θύματα της ενδοοικογενειακής βίας. Συνήθως οι άνδρες – σύζυγοι τους παίρνουν και το προνοιακό επίδομα και στην συνέχεια τις εγκαταλείπουν. Ανάλογα περιστατικά συμβαίνουν από γονείς εις βάρος των παιδιών με αναπηρία. Αντιμετωπίζουμε τραγικές καταστάσεις. Δεν μιλάμε για οικογένειες αγγελικά πλασμένες. Η υφυπουργός ισότητας και οικογενειακής πολιτικής παραδέχτηκε ότι στην πρώτη καραντίνα, φυγάδευαν γυναίκες από τα σπίτια τους εξαιτίας της ενδοοικογενειακής βίας που υφίσταντο από τους άνδρες τους. Παρακαλώ να συζητήσουμε το θέμα “αναπηρία και ενδοοικογενειακή βία” σε μια επόμενη συζήτηση, , όπου θα αναφερθούμε συνολικά στο πρόβλημα που αφορά και στα παιδιά με αναπηρία που βιώνουν ανάλογες καταστάσεις εντός του σπιτιού τους. Αν ένα παιδί με αναπηρία αποφασίσει μετά την ενηλικίωση να δοκιμάσει να ζήσει μόνο του θα πρέπει να το ενημερώσουμε πως μπορεί σήμερα να λάβει και το ΚΕΑ και ένα μικρό ποσό επιδότησης ενοικίου.\nΠρέπει να θεσπιστεί ένα επίδομα που να μπορεί να καλύψει τις ανάγκες επιβίωσής μας, τουλάχιστον 500 ευρώ. Πρέπει να πάψει η ισχύς του κριτηρίου λειτουργικότητας, που ρίχνει το ποσοστό αναπηρίας και πάρα πολλοί χάνουν το ελάχιστο ποσό του προνοιακού επιδόματος και δεν μπορούν να εξασφαλίσουν ούτε τα φάρμακά τους.\n– Οι άνθρωποι αυτοί αν δεν έχουν ένα οικογενειακό περιβάλλον να τους βοηθήσει δεν μπορούν να ζήσουν.\n– Πρέπει να τονίσω στο σημείο αυτό πως δεν ισχύει κάτι τέτοιο. Συνήθως η οικογένεια δεν είναι φιλική στην ασθένεια. Είναι μύθος η καλή και αγγελικά πλασμένη ελληνική οικογένεια που προστατεύει τα μέλη της. Σας πληροφορώ πως μόνο στα σήριαλ και τα ευχάριστα πρωινά τηλεοπτικά προγράμματα υπάρχει περίπτωση να συναντήσουμε τέτοιες οικογένειες. Αυτά που φτάνουν ως πληροφορίες σε μένα είναι φρικτά!\nΣύντομα το δεύτερο μέρος της αποκαλυπτικής συνέντευξης.\nΑρχαιρεσίες στην Ομοσπονδία Τζούντο\nΚατάργηση της Δημοκρατίας με τη διαδικασία του κατεπείγοντος


Πάγκος Ρυθμιζόμενος F320 Bodycraft 44706 - Fitness Sport\nΑρχική σελίδα\tΌργανα Γυμναστικής\tΕπαγγελματικά Είδη\tΕπαγγελματικά Όργανα\tΕπαγγελματικοί Πάγκοι\tΠάγκος Ρυθμιζόμενος F320 Bodycraft 44706\nΟ πάγκος πολλαπλών θέσεων Bodycraft F320 αποτελεί την ιδανική επιλογή για τον χρήστη που θέλει να κάνει προπόνηση με αλτήρες.\nΕπιπλέον έχει σχεδιαστεί για να συνεργάζεται με τα μηχανήματα rack της Bodycraft όπως το Jones Platinum ή το PFT.\nΜπορεί να ρυθμιστεί σε 8 θέσεις (-20’, 0’, 15’, 30’, 38’, 45’, 60’, 70’) ενω διαθέτει μαλακό και άνετο μαξιλάρι τόσο στο καθισμα όσο και στην πλάτη. Αποτελεί μια καλή και αξιόπιστη λύση για ένα personal studio ή για ένα μικρό γυμναστήριο.\nΚωδικός προϊόντος: e44706\nΚλίση:8 θέσεις (20, 0, 15, 30, 38, 45, 60 & 70 μοίρες).\nΎψος:51cm στην οριζόντια θέση, κάνοντάς τον ιδανικό για ασκήσεις με αλτηράκια.


Βόμβα: Η Ειρήνη Κολιδά επιστρέφει στο Survivor! - MEDIA & TV - Athens magazine\n7 Απριλίου 2017 09:07\nΗ Ειρήνη Κολιδά που τραυματίστηκε στο τροχαίο που είχε η ομάδα των Μαχητών με το όχημα που τους μετέφερε στην παραλία τους , εγκατέλειψε το παιχνίδι κάτω απο ένα έντονα συγκινησιακό κλίμα.\nΚαι μπορεί Μαχητές και Διάσημοι να την αποχαιρέτησαν, όμως σύμφωνα με τις αποκλειστικές πληροφορίες το Survivor δεν τελείωσε για την αγαπημένη παίκτρια!\nΔΕΙΤΕ ΕΠΙΣΗΣ: Αθάνατος: Η μέρα που "έφυγε" από την ζωή ο Γρηγόρης Μπιθικώτσης!\nΠως θα γίνει αυτό; Επιστρέφει και μάλιστα θα την δούμε στις οθόνες μας στα μέσα Απριλίου!\nΌπως έγινε γνωστό χθες, ο ΣΚΑΪ ετοιμάζεται να εντάξει μία νέα εκπομπή στο πρόγραμμά του, η οποία θα είναι αφιερωμένη στο Survivor.\nΔΕΙΤΕ ΕΠΙΣΗΣ: Φορολογικές δηλώσεις 2017: Όλα όσα πρέπει να γνωρίζετε!\nΠρόκειται για μία εκπομπή στην οποία θα φιλοξενούνται οι παίκτες που αποχώρησαν από τον Άγιο Δομίνικο, οι οποίοι θα παρακολουθούν αποσπάσματα από τα επεισόδια που προβλήθηκαν και θα καλούνται να τα σχολιάσουν.\nΤην εκπομπή αυτή θα παρουσιάζει η Ελεονώρα Μελέτη και η Ειρήνη Κολιδά θα είναι η συμπαρουσιάστρια της εκπομπής!\nΜάλιστα όπως αναφέρουν οι ίδιες αξιόπιστες πηγές μας η εκπομπή προγραμματίζεται για τη μεσημεριανή ζώνη, απέναντι απο την Ελένη Μενεγάκη στον ALPHA και τη Ζήνα Κουτσελίνη στο STAR!


Πελασγία: Και κάποιοι ήθελαν να μας κάνουν Βενεζουέλα! 3 νεκροί και εικόνες-σοκ στη «μητέρα όλων των διαδηλώσεων»\nΚαι κάποιοι ήθελαν να μας κάνουν Βενεζουέλα! 3 νεκροί και εικόνες-σοκ στη «μητέρα όλων των διαδηλώσεων»\nΑνεξέλεγκτη βαίνει η κατάσταση στη Βενεζουέλα, καθώς άλλοι 3 άνθρωποι έχασαν τη ζωή τους στις διαδηλώσεις κατά του καθεστώτος Μαδούρο.\nΠρόκειται για 2 διαδηλωτές και έναν στρατιώτη που έχασαν τη ζωή τους στη «μητέρα των διαδηλώσεων».\nΩς πρώτος νεκρός αναφέρεται ο 17χρονος Κάρλος Μορένο στο Καράκας. Σύμφωνα με μαρτυρίες, ο νεαρός δεν\nσυμμετείχε στις διαδηλώσεις, ωστόσο πυροβολήθηκε στο κεφάλι από οπαδούς της κυβέρνησης που άνοιξαν πυρ.\nΔεύτερη νεκρή είναι η φοιτήτρια Πάολα Ραμίρεζ, η οποία έχασε τη ζωή της στην πόλη Σαν Κριστομπάλ. Η κοπέλα ήταν με το σύντροφό της όταν δέχθηκαν τα πυρά ομάδας ανδρών την ώρα που αποχωρούσαν από διαδήλωση κατά του Μαδούρο.\nΤέλος, ένας τρίτος νεκρός είναι, σύμφωνα με το Γαλλικό Πρακτορείο Ειδήσεων το οποίο επικαλείται κυβερνητικό αξιωματούχο, ένας στρατιώτης, ο οποίος σκοτώθηκε από οπαδό της αντιπολίτευσης.\nΟι φωτογραφίες από το Reuters δείχνουν τραυματίες τόσο διαδηλωτές όσο και αστυνομικούς, ενώ και ο ηγέτης της αντιπολίτευσης Ενρίκε Καπρίλες βρέθηκε μέσα στα δακρυγόνα.\nΈνας βουλευτής χρειάστηκε να νοσηλευθεί. Από την πλευρά του, ο Μαδούρο κατηγόρησε την αντιπολίτευση ότι επιτέθηκε στην αστυνομία και ότι προέβη σε λεηλασίες, ενώ πρόσθεσε ότι έγιναν περισσότερες από 30 συλλήψεις.


Ντέρμπι τίτλου που κρίνει πολλά | Goal News Cy\nΑ' ΚΑΤΗΓΟΡΙΑΑΕΚ ΛΑΡΝΑΚΑΣΝτέρμπι τίτλου που κρίνει πολλά\nΝτέρμπι τίτλου που κρίνει πολλά\nΝτέρμπι τίτλου στην 19η αγωνιστική του πρωταθλήματος ΟΠΑΠ Α’ Κατηγορίας βόλεϊ γυναικών μια αγωνιστική πριν το φινάλε. Ανόρθωση και Τεχνοοικία ΑΕΚ αναμετρώνται στο Αθλητικό Κέντρο Ανόρθωσης και ίσως κριθούν τα πάντα. Ο αγώνας Ανόρθωση-ΑΕΚ, μετά τα αποτελέσματα της 18ης αγωνιστικής απέκτησε μορφή τελικού.\nΟι δυο ομάδες βρίσκονται πιο κοντά στον τίτλο σε ένα συναρπαστικό πρωτάθλημα. Εάν η Ανόρθωση κερδίσει με τρίποντο αγκαλιάζει τον τίτλο, εάν κερδίσει η Τεχνοοικία ΑΕΚ τα πάντα αρχίζουν ξανά. Ο αγώνας προβλέπεται με μπόλικο σασπένς με τους δυο προπονητής Αλ. Μπόσκοβιτς και Λ. Χόλοσι να αναμένουν από τις παίκτριές τους να δώσουν το μάξιμουμ των δυνατοτήτων τους.\nΣτον άλλο αγώνα για τον όμιλο 1-4 o Aπόλλωνας πάει λίγα μέτρα πιο πέρα από το «Απόλλων Αρένα» για να ανταμώσει σε ένα Λεμεσιανό ντέρμπι με την Robo Markets ΑΕΛ. Οι «γαλάζιες» πληγώθηκαν πολύ από τον σοβαρό τραυματισμό της Ι. Λεωνίδου, αλλά και την απουσία της Α. Ιορδάνους. Η ομάδα του Στ. Φραγκέσκου θέλει να πετύχει το δύο στα δύο γνωρίζοντας ότι τίποτα δεν περνά από το χέρι τους. Η Robo Markets ΑΕΛ θα επιδιώξει την καλή εμφάνιση για να πάρει την πρώτη νίκη στους Ομίλους.\nΣτον όμιλο διαβάθμισης όπου μετά τα αποτελέσματα της 18ης αγωνιστικής υποβιβάστηκε ο Εθνικός Λατσιών αναμετρούνται η Αναγέννηση Δ. με το ΘΟΪ Αυγόρου και ο Εθνικός Λ. με την Ολυμπιάδα Ν. Όλοι οι αγώνες θα γίνουν την Τρίτη 13 Μαρτίου στις 20:00.\nΤεχνοοικία ΑΕΚ 44\nRobo Markets ΑΕΛ 23\nΣτον όμιλο διαβάθμισης μετά τον υποβιβασμό του Εθνικού Λατσιών έμεινε το ενδιαφέρον για την πρώτη θέση. Το φαβορί είναι η Αναγέννηση Δερύνειας που εάν κερδίσει στην έδρα της το ΘΟΪ Αυγόρου μάλλον την κατακτά. Στον αγώνα στο Γυμνάσιο Λατσιών μεταξύ Εθνικού-Ολυμπιάδας Ν. η ομάδα του Χρ. Σιαντρή είναι το φαβορί με την ομάδα των Λατσιών χωρίς άγχος πλέον να θέλει να ολοκληρώσει με θετικό τρόπο το πρωτάθλημα.\nΑναγέννηση Δερ. 27\nΟλυμπιάδα Ν. 24\nΘΟΙ Αυγ. 12


Πάτρα: Μεγάλη εκδήλωση του Νίκου Παπαδημάτου - Pelop.gr\nΜε πυρετώδεις ρυθμούς οι ομάδες εθελοντών που έχουν συγκροτηθεί για να ενισχύσουν την υποψηφιότητα Νίκου Παπαδημάτου για το Δήμο Πατρέων, προετοιμάζουν την μεγάλη εκδήλωση του συνδυασμού «Πάτρα Ενωμένη».\nΚαθημερινά επικοινωνούν με τους συμπολίτες και τους ενημερώνουν για την εκδήλωση του συνδυασμού που θα γίνει στην «Αίγλη» στις 7 το απόγευμα της Τετάρτης 17 Απριλίου. Εκεί όπου ο Νίκος Παπαδημάτος θα παρουσιάσει το πρόγραμμα και τους υποψήφιους δημοτικούς συμβούλους της Παράταξης "Πάτρα Ενωμένη"\nΗ συγκέντρωση αναμένεται να είναι μεγαλειώδης, καθώς τα μηνύματα νίκης που φθάνουν από κάθε γειτονιά και συνοικία, από κάθε γωνιά, από τον Ψαθόπυργο και τα Καμίνια μέχρι την Αρόη, την Εγλυκάδα, τις Ιτιές την Παραλία. Η υποψηφιότητα του Νίκου Παπαδημάτου καθημερινά κερδίζει τους πολίτες. Ο ενωτικός του λόγος, η πολιτική του εμπειρία στην αντιμετώπιση ζητημάτων και οι εμπεριστατωμένες θέσεις του για τα προβλήματα της Πάτρας, βρίσκουν μεγάλη απήχηση μεταξύ των πατρινών.\n«Καλώ κάθε συμπολίτη να έλθει στην εκδήλωσή μας. Να μας γνωρίσει. Να συνομιλήσει με τους υποψηφίους δημοτικούς συμβούλους του συνδυασμού. Να κουβεντιάσουμε για όλα αυτά που μας απασχολούν. Για την Πάτρα που θέλουμε. Να ακούσει τις θέσεις μας για όλα τα μεγάλα και μικρά προβλήματα της περιοχής μας», αναφέρει στο κάλεσμά του προς τους πατρινούς ο Νίκος Παπαδημάτος.


Τι είπαν Σφαιρόπουλος και Ομπράντοβιτς πριν το μεγάλο τελικό | Αθλητικά Ειδήσεις\nΤι είπαν Σφαιρόπουλος και Ομπράντοβιτς πριν το μεγάλο τελικό\nΓιάννης Σφαιρόπουλος. Γιώργος Πρίντεζης και Ζέλικο Ομπράντοβιτς μίλησαν για τον τελικό της Κυριακής\nΓΡΑΦΕΙ: THETOC TEAM published 20 Μαϊ. 17 (18:27)\nΟλυμπιακός και Φενέρμπαχτσε θα αγωνιστούν στον τελικό της Euroleague και στην καθιερωμένη συνέντευξη τύπου οι εκπρόσωποι των δύο ομάδων εξέφρασαν τις σκέψεις τους.\nΓιάννης Σφαιρόπουλος. Γιώργος Πρίντεζης και Ζέλικο Ομπράντοβιτς μίλησαν για τον αυριανό τελικό.\nΣφαιρόπουλος: Ήρθαμε εδώ και είμαστε έτοιμοι για δύο τελικούς ουσιαστικά. Μετά τον ημιτελικό είπαμε πως απλά κερδίσαμε το πρώτο ημίχρονο. Είμαι χαρούμενος, περήφανος για τον Ολυμπιακό, τον κόσμο μας, αλλά πρέπει να μείνουμε συγκεντρωμένοι και δυνατοί πνευματικά. Είμαστε χαρούμενοι για τον τρόπο που δουλεύουμε τα τελευταία χρόνια και ανυπομονούμε για έναν ακόμη τελικό.\nΓια τα ματς της κανονικής περιοδου: Διαφορετικά τα ματς της κανονικής περιόδου. Ο τελικός είναι τελικός κι έχει ιδιαιτερότητες. Σίγουρα θα τσεκάρουμε την τακτική των δύο αγώνων, αλλά είναι διαφορετικό παιχνίδι. Αντιμετωπίζουμε μία πολύ καλή ομάδα και ίσως είναι η πιο φορμαρισμένη ομάδα. Έχει έναν κορμό, έχει τον κορυφαίο Ευρωπαίο προπονητή και θα παίξει στην έδρα της. Είναι το φαβορί κι εμείς το αουτσάιντερ.\nΓια τη συμβολή των ξένων του Ολυμπιακού: Όλοι στον ημιτελικό που μπήκαν στο παρκέ, έπαιξαν καλά. Δεν είναι μόνο οι πόντοι, αλλά αμυντικά έκαναν σπουδαία δουλειά, αντιμετωπίσαμε ένα δίδυμο γαρντ εκ των κορυφαίων στον κόσμο. Ομαδική δουλειά χρειάστηκε να τους αντιμετωπίσουμε. Δε με νοιάζει το σκοράρισμα, με νοιάζει να δίνουν τον καλύτερο τους εαυτό και να παίζουν άμυνα. Στο τέλος πάντως, στην κρίσιμη στιγμή όλοι έδωσαν τον καλύτερο τους εαυτό.\nΓια τη φετινή Euroleague: Υπέροχη Euroleague η τρίτη και η πέμπτη ομάδα παίζουν στον τελικό και αυτό δείχνει την ποιότητα της διοργάνωσης και των ομάδων καθώς επίσης και του τρόπου διεξαγωγής. Για τους φιλάθλους η φετινή Euroleague είναι εκπληκτική γιατί υπάρχουν αμφίρροπα ματς και υπάρχει αγωνία μέχρι το τέλος.\nΟμπράντοβιτς: Χαρούμενος που βρίσκομαι σε έναν ακόμη τελικό. Χαρούμενος κυρίως για τους παίκτες μου γιατί δουλεύουν υπέροχα, συγκεντρωμένα και με πάθος. Δίνουν τα πάντα. Παίζουμε στην πόλη μας, μπροστά στον κόσμο μας και αυτό είναι ένα επιπλέον κίνητρο, αλλά δεν αρκεί από μόνο του. Να δώσουμε τα πάντα και να διασκεδάσουμε τον τελικό.\nΓια το ότι έχει αντιμετωπίσει 92 φορές τον Oλυμπιακό: Είναι ομάδα εναντίον ομάδας. Δεν είναι Ομπράντοβιτς εναντίον κάποιου. Ξεχνάμε την ιστορία. Η Φενέρ παίζει με τον Ολυμπιακό σε έναν σπουδαίο τελικό. Σέβομαι τον Ολυμπιακό, ξέρουν πώς να φτάσουν στο Final 4 και τι να κάνουν στα Final 4. Τρομερή διοίκηση και οι οπαδοί τους βοηθούν. Πολύ σπουδαία ομάδα. Είμαστε όντως σε φόρμα εμείς. Δεν υπάρχουν φαβορί.\nΤι είναι σημαντικό σε έναν τελικό: Σημαντικό είναι και η χημεία και η εμπειρία και όλα. Λεπτομέρειες θα κάνουν τη διαφορά. Οι παίκτες όμως είναι αυτοί που αποφασίζουν. Η συγκέντρωση και να τη διατηρήσεις για 40 λεπτά είναι το κλειδί και οι παίκτες μου το κάνουν καλά αυτό.\nΓια το πως σκέφτεται να σταματήσει τον Σπανούλη: Προετοίμασα την ομάδα μου για να σταματήσει χθες βράδυ τον Γιουλ. Μας έβαλε 28 πόντους. Πρέπει να γίνει ομαδική δουλειά, πρέπει να είμαστε συγκεντρωμένοι. Δεν θέλω να σκέφτομαι έναν συγκεκριμένο παίκτη, διότι ο Ολυμπιακός έχει ποιότητα. Δείτε τι έγινε στη regular season, όταν είχαν τους βασικούς τους στον πάγκο. Βρίσκουν τρόπο για να επιστρέφουν κι αυτό δείχνει χαρακτήρα. Κάθε τι είναι σημαντικό σε έναν αγώνα σαν αυτόν. Κάθε λεπτομέρεια. Στο τέλος της ημέρας, οι παίκτες κρίνουν τους αγώνες. Πιστεύω πως η συγκέντρωση για 40 λεπτά είναι το κλειδί στο επάγγελμά μας. Θέλουμε η Φενέρμπαχτσε να γίνει μία από τις μεγαλύτερες ομάδες στην Ευρώπη\nΓια τη σεζόν της Φενέρ: Είμαστε σε Final 4 με αντιπάλους που έχουν πολλούς τίτλους. Ολες έχουν τίτλους. Η Φενέρ είναι για τρίτη σερί χρονιά στο Final 4 και είναι δείγμα ότι κάνουμε καλή δουλειά. Δεν είναι εύκολο να παίζεις σε δύο σερί τελικούς.\nΓια το αν ο τρόπος διεξαγωγής σου δίνει περιθώρια ήττας όπως στο ΝΒA: Εδώ είναι Ευρώπη, δεν είναι ΝΒΑ. Η Euroleague είναι εκπληκτική, όλοι για αυτό μιλούν. Κάθε ματς είναι σημαντικό. Αλλά σίγουρα αυτά είναι πιο σημαντικά. Για να βρεθείς στον τελικό πρέπει να δουλέψεις καλά και να κερδίσεις κι άλλα ματς.\nΓια τον Ολυμπιακό: Είναι ομάδα με την απόλυτη έννοια της λέξης. Έχουν τα πάντα. Δουλεύουν εξαιρετικά. Βρίσκονται εδώ γιατί το δικαιούνται. Με πολλούς διαφορετικούς προπονητές και τα καταφέρνουν. Είναι σπέσιαλ σύλλογος. Δεν είναι εύκολο να είσαι στον Ολυμπιακό, αλλά το καταφέρνουν περίφημα.\nΓια το ότι δεν πανηγύρισαν μετά τη Ρεάλ: Οι παίκτες μου είναι αρκετά έξυπνοι να καταλάβουν ότι αύριο έχουν ένα παιχνίδι. Παίξαμε καλά απέναντι στη Ρεάλ, είμαστε χαρούμενοι, αλλά δε χρειαζόταν να πανηγυρίσουμε. Δεν υπάρχει χρόνος να πανηγυρίσουμε.\nΓια τον τρόπο συμπεριφοράς των οπαδών της Φενέρ: Θα έχουμε πολλούς οπαδούς μας, τους παρακαλώ να βοηθήσουν τη Φενέρ, αλλά με κόσμιο τρόπο. Πρέπει να είναι ευγενικοί όχι μόνο στο γήπεδο, αλλά και στους δρόμους. Θέλω να σεβαστούν τους οπαδούς του Ολυμπιακού και να τους φιλοξενήσουν.\nΠρίντεζης: Για μας σαν σύλλογος αποτελεί τιμή να βρισκόμαστε σε έναν ακόμη τελικό. Μεγάλη χρονιά, δύσκολη χρόνια και τα καταφέραμε. Χαρούμενος που νικήσαμε και δεν πανηγυρίσαμε. Δείχνει τη νοοτροπία μας. Παραμένουμε συγκεντρωμένοι και ελπίζω να τα καταφέρουμε και να πανηγυρίσουμε έναν ακόμη τίτλο\nΓια τον Βασίλη Σπανούλη και το πως δρα στο τελος των παιχνιδιών: Η διαφορά ενός καλού παίκτη κι ενός ηγέτη είναι αυτή. Όλοι αυτό δουλεύουν όταν είναι μικροί. Όταν το σκάουτινγκ είναι εκεί βρίσκει πάντα νέους τρόπους. Ο Βασίλης είναι δύσκολο να διαβαστεί από τον αντίπαλο\nΓια το γεγονός ότι θα αγωνιστούν όπως το 2015 εκτός έδρας: Δεν είναι εύκολο να παίζεις με κόσμο αντιπάλων. Στην Μαδρίτη δεν κάναμε κάτι λάθος. Ελπίζω αύριο να το διαχειριστούμε όπως πρέπει.


Συνταγματική αναθεώρηση : Οι προτάσεις ΣΥΡΙΖΑ – ΝΔ για Πρόεδρο, Πανεπιστήμια, Εκκλησία | Bank Wars - Τράπεζες\nΣυνταγματική αναθεώρηση : Οι προτάσεις ΣΥΡΙΖΑ – ΝΔ για Πρόεδρο, Πανεπιστήμια, Εκκλησία\nΣε αντιπαράθεση ΝΔ-κυβέρνησης εξελίσσεται η συνταγματική αναθεώρηση και ιδίως η αλλαγή του νόμου περί ευθύνης υπουργών αλλα και την ίδρυση ιδιωτικών πανεπιστημίων\nΗ πρόταση του κυβερνώντος κόμματος δεν περιλαμβάνει αλλαγή του «άρθρου 16» για τα ΑΕΙ, με τη ΝΔ να προειδοποιεί πως δεν θα πάρει μέρος στη διαδικασία, καθώς θεωρεί κομβικό σημείο την ίδρυση μη κρατικών πανεπιστημίων.\nΟ ΣΥΡΙΖΑ ερμηνεύει τη στάση της ΝΔ ως «άλλοθι» προκειμένου να δυσκολέψει την αλλαγή του άλλου επίμαχου άρθρου, του «86», που ορίζει τη (μη) ευθύνη υπουργών.\nΑναφερόμενος στην «εμμονή» της ΝΔ για μη κρατικά ΑΕΙ, ο Αλέξης Τσίπρας τόνισε χαρακτηριστικά χθες: Η πρόταση, αν είναι αυτή, της ΝΔ, να ανοίξουμε τώρα και να ψηφίσουμε όλοι μαζί άρθρα με τα οποία δεν συμφωνούμε, ώστε αυτά να πάρουν τώρα 180 ψήφους και παραπάνω και μετά να αναθεωρήσει όποια άρθρα θέλει η επόμενη πλειοψηφία, πράγματι είναι πρόταση-ρουλέτα. Αν, επαναλαμβάνω, είναι αυτή η πρόταση της ΝΔ, δείχνει με κραυγαλέο τρόπο την έλλειψη θεσμικής ωριμότητας και θεσμικής υπευθυνότητας από το κόμμα της αξιωματικής αντιπολίτευσης».\nΤις επόμενες μέρες και αφού συνεδριάσει το Προεδρείο της Κοινοβουλευτικής Ομάδας του ΣΥΡΙΖΑ, αναμένεται να υποβληθεί η πρόταση στον στον Πρόεδρο της Βουλής, ο οποίος μεταφέρει το ζήτημα στη Βουλή και συγκροτεί επιτροπή που λειτουργεί περίπου δύο μήνες. Σε ό,τι αφορά στα βήματα, επί του διαδικαστικού: Η πρώτη ψηφοφορία υπολογίζεται να διεξαχθεί μέσα Δεκεμβρίου, και ένα μήνα μετά η δεύτερη ψηφοφορία. Όσο για την τελική έγκριση στο περιεχόμενο της Συνταγματικής Αναθεώρησης θα το δώσει η επόμενη Βουλή είτε με απλή πλειοψηφία, είτε με πλειοψηφία 180 βουλευτών, ανάλογα με την κατάληξη της ψηφοφορίας στην προτείνουσα – δηλαδή τη σημερινή- Βουλή.\nΌπως προέκυψε χθες από τη συνεδρίαση της κοινοβουλευτικής ομάδας του ΣΥΡΙΖΑ, στην οποία οριστικοποιήθηκε η κατ’ άρθρο πρόταση, το κυβερνών κόμμα προσέρχεται στη διαδικασία Αναθεώρησης με πέντε προτάσεις αιχμής, οι οποίες δίνουν «προοδευτικό πρόσημο» στο νέο Σύνταγμα. Αφορούν:\nΑποσυνδέεται η εκλογή από τη διάλυση της Βουλής, όπως ορίζει το ισχύον Σύνταγμα, καθώς προτείνεται η εξής διαδικασία:\n• Στην πρώτη ψηφοφορία στην Ολομέλεια της Βουλής (επί ενός ή περισσοτέρων υποψηφίων για το ύπατο αξίωμα) να απαιτείται πλειοψηφία 200 ψήφων.\n• Στη δεύτερη και στην τρίτη, να χρειάζεται πλειοψηφία 180 ψήφων.\n• Εάν αυτές οι προσπάθειες δεν αποδώσουν, αντί να διαλύεται η Βουλή και να προκηρύσσονται εκλογές, όπως ισχύει σήμερα, να συνεχίζεται η διαδικασία για άλλους έξι μήνες, με μία ψηφοφορία ανά μήνα, μέχρι να συγκεντρωθούν οι 180 ψήφοι.\n• Εάν παρέλθει χωρίς αποτέλεσμα το εξάμηνο, τότε οι δύο υποψήφιοι που θα έχουν συγκεντρώσει τις περισσότερες ψήφους (σ.σ. ή ο ένας υποψήφιος, εάν δεν υπάρχουν άλλοι) θα αναμετρηθούν στις κάλπες, με τον λαό να εκλέγει απευθείας τον Πρόεδρο της Δημοκρατίας.\nΣτη διάρκεια όλου αυτού του διαστήματος θα παρατείνεται η θητεία του απερχόμενου προέδρου.\nΑπαντώντας σε σχετική ερώτηση, αρμόδιος κυβερνητικός παράγοντας διευκρίνισε ότι η απευθείας εκλογή του ΠτΔ από τον λαό δεν «οδηγεί» σε Προεδρική Δημοκρατία, όπως υποστήριξε τμήμα της επιστημονικής κοινότητας στη διάρκεια της δημόσιας διαβούλευσης που ολοκληρώθηκε το καλοκαίρι. Ο ίδιος παράγοντας ανέφερε ως παράδειγμα την Αυστρία, όπου ο Πρόεδρος εκλέγεται μεν από τον λαό, αλλά το πολίτευμα είναι Προεδρευομένη Δημοκρατία.\nΠρος επιβεβαίωση των πληροφοριών, βρέθηκε η χρυσή τομή ανάμεσα στο σημερινό «άρθρο 3» (για το «αδιαίρετο») και στην προτεινόμενη νέα σχέση. Το νέο άρθρο θα ορίζει ρητώς την κατοχύρωση της θρησκευτικής ουδετερότητας του Κράτους. Σε ερμηνευτική δήλωση που θα προστεθεί, θα διευκρινίζεται ότι η επικρατούσα θρησκεία είναι η Ορθοδοξία, ωστόσο αυτή η παραδοχή δεν επιφέρει δυσμενείς συνέπειες έναντι άλλων θρησκειών. Επίσης, θα ορίζεται ο υποχρεωτικός πολιτικός όρκος για τους αιρετούς και τους δημόσιους υπαλλήλους.\nΟ πολιτικός ή θρησκευτικός όρκος στο δικαστήριο θα είναι προαιρετικός καθώς, εν προκειμένω, θα αφορά στη συνείδηση του πολίτη και όχι σε κρατική λειτουργία.\nΝόμος περί (μη…) ευθύνης υπουργών\nΌπως ήδη έχει αναφερθεί, τροποποιείται το ισχύον «άρθρο 86», έτσι ώστε για την παραγραφή των τυχόν αδικημάτων θα ισχύει ό,τι και για τους απλούς πολίτες.\nΚατά την πρόταση του ΣΥΡΙΖΑ, οι επιτρεπόμενες (συνεχείς) θητείες των βουλευτών θα είναι το πολύ τρεις.Από τον περιορισμό εξαιρούνται οι αρχηγοί των κομμάτων και οι πρώην πρωθυπουργοί. Επίσης, θα ορίζεται σαφώς ότι ο πρωθυπουργός πρέπει να κατέχει βουλευτικό αξίωμα («ώστε να αποτραπούν εξελίξεις τύπου Παπαδήμου»).\nΠρόταση δυσπιστίας στην κυβέρνηση\nΗ υποβολή πρότασης δυσπιστίας εναντίον της κυβέρνησης πρέπει να είναι «εποικοδομητική». Τούτο σημαίνει ότι όποιο κόμμα υποβάλλει πρόταση μομφής, θα πρέπει να δηλώνει ποιο πρόσωπο επιθυμεί για την πρωθυπουργία -εάν εκπέσει του αξιώματός του ο νυν πρωθυπουργός.\nΗ πρόταση του κυβερνώντος κόμματος, υπογεγραμμένη από τουλάχιστον 50 βουλευτές, θα υποβληθεί τις επόμενες ημέρες στον Πρόεδρο της Βουλής, ώστε να ξεκινήσει επισήμως η αναθεωρητική διαδικασία.\nΜε τα υπάρχοντα δεδομένα, η αποσύνδεση του Προέδρου της Δημοκρατίας από τη διάλυση της Βουλής και τις εκλογές είναι το πρώτο στο οποίο συμφωνούν ΣΥΡΙΖΑ, Νέα Δημοκρατία, Κίνημα Αλλαγής και Ποτάμι. Σε ό,τι αφορά στο κυβερνών κόμμα, ο κ. Τσίπρας κατέβασε χθες στην Κοινοβουλευτική Ομάδα συμβιβαστική πρόταση ώστε σε περίπτωση αδυναμίας κατά την τρίτη ψηφοφορία να διεξάγεται μία ψηφοφορία ανά μήνα και για ένα 6μηνο μέχρι να καταστεί εφικτή η πλειοψηφία των 180 βουλευτών. Και αν αυτό δεν καταστεί εφικτό να αποφασίζει με απευθείας εκλογή ο λαός.\nΕκλογή ΠτΔ χωρίς να σχετίζεται με διάλυση της Βουλής θέλει και η ΝΔ.\nΠαρά το γεγονός ότι κυβέρνηση και αξιωματική αντιπολίτευση ερίζουν, κοινό υπόβαθρο υπάρχει για το Νόμο περί ευθύνης υπουργών, με την κυβέρνηση να σηκώνει πολύ ψηλά το θέμα επιχειρώντας να βάλει εκ νέου διαχωριστικές γραμμές. Από την άλλη, η ΝΔ διαμηνύει ότι είναι αυτονόητο ότι θα συμπεριλάβει και κάποιες αυτονόητες προτάσεις που «υιοθέτησε όψιμα ο ΣΥΡΙΖΑ» κατηγορώντας τον πρωθυπουργό ότι θέλει να ευτελίσει τη διαδικασία. Κατάργηση των προνομίων του πολιτικού συστήματος με αλλαγή του άρθρου 86 «περί ευθύνης υπουργών» θέλει και η Χαριλάου Τρικούπη, όπως και το Ποτάμι που αποτελεί και νούμερο ένα πρόταση στα σημεία που γνωστοποίησε το κόμμα.\nΜένει επίσης να φανεί, πώς θα τοποθετηθούν τα κόμματα στην πρόταση Τσίπρα για εποικοδομητική ψήφο δυσπιστίας η οποία δεν μπορεί να γίνει δεκτή από το Κοινοβούλιο παρά μόνο υπό την προϋπόθεση ότι υπερψηφίζεται ταυτόχρονα και άλλος πρωθυπουργός.\nΚαι πού καταγράφεται διάσταση απόψεων\nΤέσσερα είναι προς το παρόν τα σημεία στα οποία τα κόμματα δεν μιλούν την ίδια γλώσσα:\nΑπλή αναλογική – Νερό-ηλεκτρική ενέργεια\nΣχέσεις εκκλησίας –κράτους\nΗ κόντρα έχει ιδιαίτερη σημασία για τον επιπλέον λόγο ότι: εάν η ΝΔ δεν προσέλθει τώρα στη διαδικασία, τότε σχεδόν όλα τα προς αναθεώρηση άρθρα πολύ δύσκολα θα συγκεντρώσουν τον απαιτούμενο αριθμό των 180 ψήφων, έτσι ώστε στην επόμενη (Αναθεωρητική) Βουλή να χρειάζονται μόνο 151. Αντιθέτως, η έγκρισή τους από αυτή τη Βουλή με απλή πλειοψηφία (151) θα απαιτεί στην επόμενη Βουλή την αυξημένη των 180, κάτι που ουδείς μπορεί να ξέρει εάν θα μπορεί να συμβεί, αφού η σύνθεση της επόμενης Βουλής… είναι το μεγάλο ζητούμενο.\nΣτην περίπτωση ναυαγίου, θα χρειαστούν άλλα πέντε χρόνια από την τελική ψήφιση του νέου Συντάγματος (που τοποθετείται το νωρίτερο εντός του 2019), ώστε να ανοίξει πάλι η αναθεωρητική διαδικασία.


Τα ετήσια οικονομικά αποτελέσματα της Diana Shipping Inc. | Ναυτικά Χρονικά\nΑρχική Οικονομία Τα ετήσια οικονομικά αποτελέσματα της Diana Shipping Inc.\nΤα ετήσια οικονομικά αποτελέσματα της Diana Shipping Inc.\nΤα ετήσια οικονομικά της αποτελέσματα ανακοίνωσε η Diana Shipping Inc. Η εταιρεία εμφάνισε καθαρές ζημίες που ανήλθαν σε $164,2 εκατ. με κύκλο εργασιών $114,3 εκατ., εκ των οποίων τα $56,5 εκατ. προήλθαν από την Diana Containerships Inc. Το 2015 οι ζημίες είχαν ανέλθει σε $64,7 εκατ. με κύκλο εργασιών $157,7 εκατ.\nΓια το 4ο τρίμηνο του 2016 οι ζημίες ανήλθαν σε $23,3 εκατ. ενώ το αντίστοιχο τρίμηνο του 2015 είχαν ανέλθει στα $22,5 εκατ. Οι κύκλοι εργασιών ανήλθαν σε $28 εκατ. και $38,3 εκατ. αντίστοιχα.\nΟ στόλος που διαχειρίζεται η εταιρεία αριθμεί 46 πλοία, εκ των οποίων 23 Panamax, 4 Kamsarmax, 3 Post-Panamax, 14 Capesize και 4 Newcastlemax με μέσο όρο ηλικίας τα 8,2 έτη.\nΗ κάμψη του κύκλου εργασιών προήλθε από τις μειώσεις των χρονοναυλώσεων στο 4ο τρίμηνο καθώς επίσης και από το γεγονός ότι με τη διεύρυνση του στόλου της, αυξήθηκαν οι ημέρες που ορισμένα πλοία δεν ήταν ναυλωμένα.\nΠροηγούμενο άρθροΟ κύκλος εργασιών για το 2016 αλλοδαπών ναυτιλιακών εταιρειών


Κοτζιάς - Θα προσφύγω στη Δικαιοσύνη εναντίον του Κουμουτσάκου - CreteDoc - Ειδήσεις, Νέα, Επικαιρότητα - Κρήτη, Ηράκλειο, Χανιά, Ρέθυμνο, Λασίθι, Ελλάδα, Κόσμος\nΑρχική/ΕΙΔΗΣΕΙΣ/ΕΛΛΑΔΑ/Κοτζιάς – Θα προσφύγω στη Δικαιοσύνη εναντίον του Κουμουτσάκου\nΙωάννα Καψάλη 20/02/2019 ΕΛΛΑΔΑ, ΕΠΙΚΑΙΡΟΤΗΤΑ Αφήστε Σχόλιο\nΟ πρώην υπουργός Εξωτερικών και επικεφαλής της κίνησης ΠΡΑΤΤΩ, Νίκος Κοτζιάς, αποκαλύπτοντας ότι υπάρχουν κι άλλα απειλητικά μηνύματα από τον πρώην υπουργό Άμυνας, Πάνο Καμμένο. Κάλεσε τον τομεάρχη της ΝΔ να ανακαλέσει, ώστε να μην κινηθεί εναντίον του νομικά, χαρακτηρίζοντας τη στάση του κ. Κουμουτσάκου “δημόσια προσβολή”.\nΠροσφυγή στη Δικαιοσύνη εναντίον του τομεάρχη Εξωτερικών της ΝΔ, Γ. Κουμουτσάκου, προανήγγειλε ο πρώην υπουργός Εξωτερικών Νίκος Κοτζιάς μιλώντας στον Νews24/7 στους 88,6 και στην εκπομπή “Παιχνίδια εξουσίας” των Βασίλη Σκουρή και Αγγελικής Σπανού.\nΑπό την Κύπρο όπου βρίσκεται ο επικεφαλής της κίνησης ΠΡΑΤΤΩ προανήγγειλε επίσης και αγωγή εναντίον του Π. Καμμένου ενώ ανέφερε ότι υπάρχουν και άλλα απειλητικά sms (“με ανάλογη λειτουργία”) που έχει λάβει από τον πρώην ΥΠΕΘΑ πέρα από αυτά που περιλαμβάνονται στη μήνυσή του.\n“Μετά την κατάθεση της μήνυσής μου εναντίον του κ. Καμμένου εμφανίστηκαν δημοσιεύματα που έκαναν λόγο για εξύβριση και απειλές . Αυτό δεν είναι ορθό. Δεν θέλησα να υβρίσω κανέναν. Μου κάνει εντύπωση ότι θεωρείται έγκλημα να καταφύγει κανείς στη Δικαιοσύνη για να προστατεύσει την τιμή και την αξιοπρέπειά του. Η ΝΔ δια του κ. Κουμουτσάκου έφτασε στο σημείο να πει ότι εξυβρίζω και εκβιάζω. Αυτό δεν είναι πολιτικό σχόλιο, είναι δημόσια προσβολή. Υπερασπίζομαι το θεμελιώδες δικαίωμα προστασίας της αξιοπρέπειάς μου. Αυτό που ισχυρίζεται ο κ. Κουμουτσάκος, ότι αλληλοεκβιαζόμαστε, είναι απαράδεκτο. Σαν ένα θύμα βιασμού να παρουσιάζεται ως υπαίτιο για τον βιασμό του. Θα καταφύγω στη Δικαιοσύνη και για άλλους. Καλώ τον κ. Κουμουτσάκο να ανακαλέσει, θα υπερασπιστώ την τιμή και την αξιοπρέπειά μου όπως επίσης τη δημοκρατική λειτουργία στο δημόσιο χώρο. Η έχει αποδείξεις ή ανακαλεί. Αλλιώς θα υπερασπιστώ τον εαυτό μου. Αναγνωρίζει το δικαίωμα ενός πολίτη που απειλείται να προσφύγει στη Δικαιοσύνη; Αυτό πρέπει να απαντήσει ο κ. Κουμουτσάκος”.\nTags ΓΙΩΡΓΟΣ ΚΟΥΜΟΥΤΣΑΚΟΣ ΝΙΚΟΣ ΚΟΤΖΙΑΣ


Splashgirl, Sixth Sense, #07 | sonic death monkey\nSplashgirl, Sixth Sense, #07\nΜου χε κάνει εντύπωση ότι δεν είχα πετύχει νωρίτερα τον όρο post-jazz, αν και βλέπω οτι χρησιμοποιείται κατά κόρον για να περιγράψει τους Νορβηγούς. Επίσης ας είμαστε ειλικρινείς, σιγά μην υπήρχε λίστα χρονιάς που δεν θα περιείχε κάποιους Νορβηγούς. Η Hubro είναι από τις πλέον αγαπημένες εταιρείες τα τελευταία χρόνια και οι Splashgirl από τα πιο εμβληματικά σχήματά της. Ο όρος post-jazz, όσο άχρηστος μπορεί να είναι για να περιγράψει την μουσική ενός συγκροτήματος, τόσο νόημα βγάζει ως περιγραφή των περισσότερων μουσικών της Hubro, αφού τους ακούσεις φυσικά. Οι Splashgirl έχουν την πιο κλασσική σύνθεση ενός jazz trio, πιάνο/μπάσσο/ντραμς. Οι Splashgirl βέβαια ποτέ δεν ήταν ένα κλασσικό jazz trio και όσο περνάει ο καιρός φαίνεται να νιώθουν περισσότερο την ανάγκη του πειραματισμού με τον ήχο τους.\nΤο «Sixth Sense» είναι μάλλον το πιο ξεκάθαρα αυτοσχεδιαστικό album τους και το πιο αφαιρετικό ως προς την προσέγγιση των συνθέσεων. Αυτό το ενισχύει μάλλον και η πληθώρα επιρροών και διαφορετικών στυλ ακόμα και στην διάρκεια ενός μόνο κομματιού (μεγάλο παράδειγμα το «Broken» π.χ.). Το στοίχημα νομίζω σε κάτι τόσο «απλωμένο» είναι να μην ακούγεται μόνο ως παντελής απώλεια κατεύθυνσης και σκοπού, πράγμα που δεξιοτεχνικά αποφεύγουν οι φίλοι μας οι Splashgirl. Δεν είμαι από αυτούς που αγαπάνε τους ακραίους αυτοσχεδιασμούς τύπου Derek Bailey, αλλά δεν μπορώ παρά να απολαύσω την ελευθερία που παρέχει στη δημιουργικότητα των μουσικών η σποραδική καταπάτηση των κανόνων. Λεπτές ισορροπίες που όμως όταν επιτευχθούν φέρνουν μεγάλη ανταμοιβή. Σε επίπεδο ύφους, ο δίσκος γίνεται άλλοτε σκεπτικά διαλεκτικός (το πρώτο μέρος του «Broken»), άλλοτε στριφνά απειλητικός (το «Monsoon»), άλλοτε ευπρόσδεκτα γαλήνιος (το «Half Self» με τον διάλογο ανάμεσα στο υπέροχο μπάσο και στην σχεδόν Jarmusch-ική κιθάρα του Myhre), αλλοτε φουτουριστικά συνθετικός (όπως στο «Taal Caldera»). Μεγάλο προσόν φυσικά και ότι οι Splashgirl έχουν βρει στο πρόσωπο του Randall Dunn και ένα παραγωγό που και φαίνεται να τους καταλαβαίνει απόλυτα και τους βοηθάει να βγάζουν κυκλοφορίες που δεν χάνονται στις υφολογικές εναλλαγές τους.\nΤο 2018 φαίνεται μια ακόμα καλή χρονιά για τη Hubro και μάλιστα προσφάτως βγήκε και το νέο album των Møster (το βασικό group του Kjetil Møster των The End που προηγήθηκαν σε τούτη δω τη λίστα), και το «Sixth Sense» είναι ό,τι καλύτερο έβγαλε η εταιρεία φέτος. Δεν ξέρω αν είναι καλή εισαγωγή για τους Splashgirl, αλλά σίγουρα είναι ευοίωνο δείγμα για την μελλοντική πορεία τους.\n~ από KsDms στο 14 Δεκεμβρίου, 2018.


Στη βενζίνη τελικά η μεγαλύτερη αύξηση φόρων στα καύσιμα; – EnergyIn\nΣτη βενζίνη τελικά η μεγαλύτερη αύξηση φόρων στα καύσιμα;\nΝέα σενάρια είδαν σήμερα το φως της δημοσιότητας σχετικά με το ύψος αύξησης του Ειδικού Φόρου Κατανάλωσης στη βενζίνη, και επομένως για το «καπέλο» που θα πληρώνουν οι Έλληνες οδηγοί σε κάθε επίσκεψή τους σε πρατήριο. Έτσι, σύμφωνα με άρθρα στις εφημερίδες «Ημερησία» και «Αυγή», η αμόλυβδη θα κληθεί τελικά να αναλάβει το μεγαλύτερο βάρος της επιπλέον φορολόγησης των καυσίμων.\nΠιο συγκεκριμένα, με βάση τόσο το άρθρο στην «Ημερησία» από τη Μαρία Βουργάνα όσο και σε αυτό του Θάνου Παναγόπουλου στην «Αυγή», ο ΕΦΚ της βενζίνης θα επιβαρυνθεί τελικά περισσότερο απ’ ό,τι προβλεπόταν στα αρχικά σχέδια της κυβέρνησης, με συνέπεια να αυξηθεί κατά 8 με 10 λεπτά το λίτρο. Ένα ποσό που σημαίνει πως η τιμή στην αντλία θα αγγίξει τα 1,49 ευρώ περίπου.\nΤα δύο δημοσιεύματα υποστηρίζουν πως με αυτό τον τρόπο το υπουργείο θα αναπροσαρμόσει το ύψος των αυξήσεων των φόρων ανά είδος καυσίμου, χωρίς ωστόσο να αλλάζει ο στόχος για τα επιπλέον έσοδα που θα πρέπει να εισρεύσουν συνολικά στα δημόσια ταμεία. Έτσι, η ακόμη μεγαλύτερη αύξηση του ΕΦΚ στην αμόλυβδη αναμένεται να αποδώσει εν τέλει 200 εκατ. ευρώ, αντί για 100 εκατ. ευρώ που υπολογιζόταν με βάση το αρχικό πλάνο.\nΤο αρχικό πλάνο είχε αποκαλυφθεί μέσα στο προηγούμενο Σαββατοκύριακο, από το προσχέδιο της συμφωνίας το οποίο έχει διαρρεύσει από το πρακτορείο πρακτορείο Bloomberg. Σύμφωνα με το κείμενο, στην πρώτη του εκδοχή το πακέτο των έμμεσων φόρων στα καύσιμα προέβλεπε βαρύτερο «πέλεκυ» για το ντίζελ κίνησης, η τιμή του οποίου αναμενόταν να αυξηθεί από 10 έως 12 λεπτά του ευρώ ανά λίτρο.\nΑντίθετα, η αύξηση θα ήταν πιο περιορισμένη για τη βενζίνη, με συνέπεια να μην ξεπεράσει τα 3-5 λεπτά ανά λίτρο.\nΗ εικόνα αναμένεται να ξεκαθαρίσει τις επόμενες ημέρες, όταν ο υπουργός Οικονομικών θα φέρει στη Βουλή το πολυνομοσχέδιο που θα περιλαμβάνει τις αυξήσεις των έμμεσων φόρων. Όπως συμφωνήθηκε στο χθεσινό Euro Working Group, το πολυνομοσχέδιο θα πρέπει να έχει ψηφισθεί έως και τις 22 Μαΐου, ώστε στο Eurogroup της 24ης Μαΐου να εγκριθεί η ολοκλήρωση της πρώτης αξιολόγησης.\nπροηγούμενο ΕΛΠΕ: Χορηγός στην 45η συνάντηση πετρελαϊκών κεντρικής-νότιας-ανατολικής Ευρώπης και Κασπίας\nεπόμενο ΥΠΕΝ: Συνάντηση με την Περιφερειάρχη Αττικής για τον Φαληρικό Όρμο